জাতীয় শিক্ষাক্রম ও পাঠ্যপুস্তক বোর্ড কর্তৃক ২০০৪ শিক্ষাবছর থেকে 
তৃতীয় শ্রেণীর পাঠ্যপুস্তকরুপে নির্ধারিত 


বৌদ্ধধর্ম শিক্ষা 


তৃতীয় শ্রেণী 


ডক্টর সুমঙ্গল বড়ুয়া 


জাতীয় শিক্ষাক্রম ও পাঠ্যপুস্তক বোর্ড, ঢাকা 
৬৯-৭০, মতিঝিল বাণিজ্যিক এলাকা, ঢাকা 
কর্তৃক প্রকাশিত 


প্রকাশক কর্তৃক সর্বস্বত্ব সংরক্ষিত ] 


প্রথম মুদ্রণ : নভেম্বর, ২০০৩ 
মণ: 


সংশোধন ও পরিমার্জনে 
উত্তরা চৌধুরী 


কম্পিউটার কম্পোজ 
লেজার স্ক্যান লি: 


প্রচছদ ও চিত্রাজ্কন : আনওয়ার ফারুক 


সর্বজনীন প্রাথমিক শিক্ষা কর্মসূচির আওতায় সরকার কর্তৃক বিনামুল্যে বিতরণের জন্য । 
মুদ্রণে : 


প্রসঙ্গ কথা 


প্রাথমিক শিক্ষার গুণগত মান উন্নয়নের লক্ষে ১৯৯২ সালে বাংলাদেশে প্রাথমিক শিক্ষাস্তরে যোগ্যতাভিত্তিক 
শিক্ষাক্রমে প্রবর্তন করা হয়। ২০০২ সাল পর্যন্ত এক যুগ ধরে এ শিক্ষাক্রম অনুযায়ী প্রণীত পুস্তক ও অন্যান্য 
পঠন-পাঠন সামগ্রী ব্যবহৃত হয়ে আসছে। 

প্রচলিত এ শিক্ষাক্রম মূল্যায়ন ও পরিমার্জন করার জন্য চট্টগ্রাম, সিলেট ও বরিশাল (চসিব) বিভাগের প্রাথমিক 
শিক্ষার উন্নয়ন প্রকল্প (২য় পর্যায়), এনসিটিবি ইউনিট, ঢাকা, একটি বিস্তৃত কর্মপরিকল্পনা গ্রহণ করে । এ 
পরিকল্পনানুযায়ী ইউনিটটি প্রাথমিক শিক্ষাক্রম এবং প্রথম ও দ্বিতীয় শ্রেণীর পুস্তক ও অন্যান্য পঠন-পাঠন সামগ্রী 
মূল্যায়ন ও পরিমার্জন কার্যক্রম (২০০১-২০০২) পরিচালনা করে । এ কার্যক্রমের অধীনে প্রাথমিক স্তরের শিক্ষার 
লক্ষ্য ও উদ্দেশ্য, প্রান্তিক যোগ্যতা এবং প্রথম ও দ্বিতীয় শ্রেণীর জন্য বিষয়ভিত্তিক অর্জনোপযোগী যোগ্যতা 
পুনঃনির্ধারন করা হয়। পরবর্তীতে (২০০২-২০০৩) ইউনিটটি তৃতীয় থেকে পঞ্চম শ্রেণী পর্যন্ত বিষয়ভিত্তিক 
যোগ্যতাসমূহ পুনঃনির্ধারণের কার্ষক্রমও পরিচালনা করে । এর ভিত্তিতে বিভিন্ন বিষয়ের নতুন গ্রন্থ ও অন্যান্য 
পঠন-পাঠন সামগ্রী প্রণয়ন করা হয়। 

বৌদ্ধধর্ম বিষয়ের জন্য চিহ্নিত শ্রেণীভিত্তিক অর্জনোপযোগী যোগ্যতার ভিত্তিতে চসিব বিভাগের প্রাথমিক শিক্ষার 
উন্নয়ন প্রকল্প (২য় পর্যায়), এনসিটিবি ইউনিট, ঢাকা, কর্তৃক নির্বাচিত এবং গণপ্রজাতন্ত্রী বাংলাদেশ সরকারের 
প্রাথমিক ও গণশিক্ষা বিভাগ কর্তৃক অনুমোদিত লেখকগণ তৃতীয় শ্রেণীর জন্য নতুন “বৌদ্ধধর্ম শিক্ষা” পাঠ্যপুস্তক 
রচনা করেন। কর্মশালার মাধ্যমে শ্রেণী শিক্ষক, শিক্ষক প্রশিক্ষক, বিষয় বিশেষজ্ঞ ও শিক্ষাক্রম বিশেষজ্ঞদের 
সহায়তায় বইটির যৌক্তিক মূল্যায়ন সম্পন্ন করা হয়। 

ধর্মশিক্ষা মানসিক উৎকর্ষ সাধনের অন্যতম মাধ্যম । শিশু চিত্তে ধর্মীয় বোধ জাগ্রত করে তাকে এক জন সুনাগরিক 
বৌদ্ধধর্মের বক্তব্য তুলে ধরা হয়েছে। ত্রিপিটকের বাণী থেকে আরম্ভ করে জাতকের উপদেশমুলক গল্প এবং 
বরেণ্য মহাপুরুষদের জীবনী এতে সন্নিবেশিত হয়েছে। যথাস্থানে পাঠভিত্তিক চিত্র সংযোজিত হয়েছে। আশা 
করা যায় পুস্তকটি শিশুদের নিকট আকর্ষণীয় হবে । 

শিক্ষাক্রম উন্নয়ন একটি ধারাবাহিক প্রক্রিয়া, তাই, পাঠ্য বইয়ের উন্নয়নের জন্য ভবিষ্যতে এ প্রক্রিয়া অব্যাহত 
থাকবে । 

সংশ্লিষ্ট ব্যক্তিবর্গের সযত্ন প্রয়াস ও সতর্কতা সত্তেও পুস্তকটিতে কিছু ত্রুটি বিচ্যুতি থেকে যেতে পারে । পরবর্তী 
সংস্করণে বইটি আরও সুন্দর, শোভন ও ভ্রুটিমুক্ত করার চেষ্টা অব্যাহত থাকবে । 

এই বই রচনা, সম্পাদনা, মুদ্রণ ও প্রকাশনার বিভিন্ন পর্যায়ে যারা সহায়তা করেছেন, তাদের সবাইকে জানাই 
আন্তরিক কৃতজ্ঞতা ও ধন্যবাদ। যে সব কোমলমতি শিশুদের জন্য বইটি রচিত হল, তারা উপকৃত হবে এবং 
আমাদের সকল প্রয়াস সফল হবে বলে আমি মনে করি। 


প্রফেসর মোঃ মোস্তফা কামালউদ্দিন 
চেয়ারম্যান 
জাতীয় শিক্ষাক্রম ও পাঠ্যপুস্তক বোর্ড, ঢাকা । 


অধ্যায় বিষয়বস্তু পৃষ্ঠা 
প্রথম অধ্যায় সিদ্ধার্থ গৌতম ১-৮ 
দ্বিতীয় অধ্যায় ত্রিরত্ব ৯-১১ 
তৃতীয় অধ্যায় নিত্যকর্ম ১২-১৫ 
চতুর্থ অধ্যায় ত্রিশরণ ১৬-১৯ 
পঞ্ঁম অধ্যায় বন্দনা ২০-২৩ 
ষষ্ট অধ্যায় পুষ্প পূজা ২৪-২৭ 
সপ্তম অধ্যায় পঞ্চশীল ২৮-৩১ 
অস্টম অধ্যায় বিনয় পিটক ৩২-৩৫ 
নবম অধ্যায় ধৰ্মীয় অনুষ্ঠান ৩৬-৩৯ 
দশম অধ্যায় কর্ম ও কর্মফল ৪০-৪৫ 
একাদশ অধ্যায় তীর্থস্থান ৪৬-৫২ 
দ্বাদশ অধ্যায় জাতক ৫৩-৬৪ 
ত্রয়োদশ অধ্যায় গৌতম বুদ্ধের শিষ্য - প্রশিষ্য ৬৫-৭২ 


প্রথম অধ্যায় 


সিদ্ধার্থ গৌতম 


তোমরা গৌতম বুদ্ধের নাম শুনেছ। তার প্রচারিত ধর্মের নাম বৌদ্ধধর্ম । মা-বাবা 
আদর করে তার নাম রেখেছিলেন সিদ্ধার্থ । তার আর এক নাম গৌতম । বাল্যকালে 
তিনি সিদ্ধার্থ গৌতম নামে পরিচিত ছিলেন তিনি শাক্যবংশে জন্গ্রহণ করেন । 


এখন আমরা তার জন্ম ও বাল্যকাল সৰ্ম্পকে আলেচনা করব। তোমরা মনোযোগ 
দিয়ে এটি পাঠ করবে । 


অনেক দিন আগের কথা । হিমালয়ের পাদদেশে শাক্যদের একটি রাজ্য ছিল। সে 
রাজ্যের রাজা ছিলেন শুদ্ধোদন। রাজধানী ছিল কপিলাবস্তু। রানীর নাম মহামায়া । 
তার বাপের বাড়ি ছিল দেবদহ নগরে । 


রাজা রানী উভয়ে ধার্মিক ছিলেন। তারা সহজ সরল জীবন যাপন করতেন। 
প্রজাগণও সুখে-শান্তিতে বাস করত । কোথাও অভাব ছিল না। 


আধাটী পূর্ণিমার ভরা চাদ। রাণী মহামায়া সোনার পালজ্কে শুয়ে আছেন। তিনি 
গভীর রাতে এক স্বপ্ন দেখলেন। কী আশ্চর্য! এ যেন অলৌকিক ঘটনা । চার জন দেবতা 
এসে তাকে শয্যাসহ তুলে নিলেন। হিমালয়ের মানস সরোবরের পাড়ে রাখলেন । 
দেবীগণ এসে সরোবরে স্তন করালেন। দিব্যবস্ত্রে সাজিয়ে দিলেন। সরোবরের 
পূর্বদিকে সোনার প্রাসাদ। সেখান থেকে একটি সাদা হাতি এগিয়ে এল হাতির শুঁড়ে 
ছিল শ্রেতপদ্ম। সাত বার রানীর শয্যা প্রদক্ষিণ করল। শ্বেতপদ্টি রানীর দক্ষিণ জঠরে 
প্রবেশ করিয়ে দিল। রানীর দেহমনে অপূর্ব শিহরণ জাগল। 


ভোরে রানী মহামায়া রাজাকে স্বপ্নের কথা খুলে বললেন। রাজা গণকদের ডেকে 
পাঠালেন। তারা গণনা করে বললেন, রানীর পুত্রসন্তান হবে। তা শুনে রাজা রানী 
আনন্দে আত্মহারা । 


বৌদ্ধধর্ম শিক্ষা 


চিত্র : মায়াদেবীর স্বপ্রু-দর্শন 


ক্রমে দিন যায় মাস যায়। বাপের বাড়ি যাবার ইচ্ছে হল রাণী মহামায়ার। রাজা 
শুদ্ধোদন অনুমতি দিলেন। পালকি চড়ে মহামায়া যাত্রা করলেন পিতৃগৃহে। বাহকদের 
কাঁধে পালকি । পেছনে আত্মীয়স্বজন ও দাসদাসী । 


লুম্বিনী উদ্যান। কপিলাবস্তু ও দেবদেহ রাজ্যের মধ্যবর্তী স্থান। শালবৃক্ষের 
সমারোহ । পাখির কলরব প্রকৃতির অপূর্ব সৌন্দ্য। তা দেখে রানীর বিশ্রামের বাসনা 
হল। তিনি পালকি থেকে নামলেন । সঙ্গে সঙ্গে প্রসববেদনা শুরু হল। রানী ডান হাতে 
শালবৃক্ষের ডাল ধরলেন। দেবতারা রানীর চারদিকে সাদা কাপড়ে ঘিরে দিলেন। 
সোনার বরণ এক শিশু জন্মগ্রহণ করল । রানীর মন খুশিতে ভরে উঠল । 


২ 


ঘর | 
be ER ২২৩ 


উজ 


> 
> 
-১ & 


২ 
4 


/ 


মধ্যে মহাপুরুষের লক্ষণ ছিল। ভূমিষ্ঠ 
প্রতি পদে একটি করে সাতটি 


সাত পা এগিয়ে গেলেন। 


র মত এ শিশু নয়। 


অন্য দশ জন শিশুর 
হয়েই শিশু হাঁটতে লাগলেন । 


পদ্মফুল ফুটল। সপ্তম পদে ফুটন্ত ফুলের মাঝে শিশু দাঁড়ালেন। তিনি ঘোষণা করলেন, 
আমি জ্যেষ্ঠ, আমিই শ্রেষ্ঠ । সেদিন ছিল বৈশাখী পূর্ণিমা । 


হল। পঞ্চম দিনে কুমারের নামকরণ হল। 


পেলেন । রানী মহামায়াকে রাজপ্রসাদে নিয়ে 


রাজপুত্রের জন্মসংবাদ 
নগরীতে পরিণত 


রাজা শুদ্ধোদন 
এলেন । কপিলাবস্তু উৎসব 

মনের বাসনা সিদ্ধ হয়েছে। তাই রাজা শিশুর নাম রাখলেন সিদ্ধার্থ । জ্যোতিষীদের 
আমন্ত্রণ জানালেন । তাঁদের কেউ বললেন, সিদ্ধার্থ রাজা হবে । আবার কেউ বললেন, 
বুদ্ধ হবেন। 


খষি কালদেবল। তিনি কপিলাবস্তু থেকে বহুদূরে এক গভীর বনে ধ্যানমগ্র ছিলেন । 
শুভাশুভ ফল গণনায় তিনি ছিলেন পারদর্শী । তিনি সিদ্ধার্থের জন্ম সংবাদ শুনলেন। 
শিশুটিকে এক নজর দেখার জন্য রাজপ্রসাদে এলেন । রাজপুত্রকে দেখে প্রথমে হেসে, 
পরে কাঁদলেন। তা দেখে রাজা রানী শংকিত হন। খষি কালদেবল তাঁদেরকে অভয় 
দেন। বললেন, এ শিশু অবশ্যই বুদ্ধ হবেন । সকল প্রাণীর কল্যাণে ধর্ম প্রচার করবেন। 
আমি ভাবী বুদ্ধের দর্শন পেয়েছি। তাই আনন্দ লাভ করেছি। যখন তিনি বুদ্ধ হবেন 
তখন আমি বেঁচে থাকব না। কারণ, আমার আয়ু মাত্র আর সাত দিন। সেজন্য আমি 
কেঁদেছি। রাজা রানীর সন্দেহ দূর হল। খষি কালদেবল ভাবী বুদ্ধকে প্রণাম করে চলে 
গেলেন। 


সিদ্ধার্থের জন্মের সাত দিন পর রানী মহামায়া মারা যান। রাজপ্রাসাদে শোকের 
ছায়া নেমে এল ৷ মহাপ্রজাপতি গৌতমী সিদ্ধার্থকে লালন পালন করেন। সিদ্ধার্থ আদর 
যত্বের মধ্যে কৈশোরে পদার্পণ করলেন। 


বালক সিদ্ধার্থ অত্যন্ত মেধাবী ছিলেন। তাঁর বিদ্যাশিক্ষা শুরু হয়। তখনকার দিনে 
প্রচলিত ৬৪ রকম লিপি আয়ত্ত করেন। তিনি বেদ, পুরাণ, যোগ, নীতিশাসত্র প্রভৃতি 
শিক্ষা করেন। ধনূর্বিদ্যা, অশ্বারোহণ ও রথচালনায় দক্ষ ছিলেন। কিন্তু তিনি হৈ চৈ, 
কোলাহল পছন্দ করতেন না । নির্জনে বসে চিন্তামগ্ন থাকতেন। 


কপিলাবস্তুতে প্রতিবছর হলকর্ষণ উৎসব হত। রাজ্যের কৃষকরা তাতে অংশগ্রহণ 
করত। রাজা, মন্ত্রী সবাই উপস্থিত থাকতেন । রাজা প্রথমে হাল ধরে কৃষকদের 
উৎসাহিত করতেন। এক বার রাজা সিদ্ধার্থকে সঙ্গে নিয়ে যান। জমি চষবার সময় 
অসংখ্য পোকামাকড় মারা যায়। সিদ্ধার্থ তা সহ্য করতে পারলেন না। তিনি রাস্তার 
ধারে জস্থুবৃক্ষের নিচে ধ্যানে বসলেন। মৃত প্রাণীর শান্তি কামনা করলেন। ক্ষুদ্র প্রাণীর 
প্রতি সিদ্ধার্থের কী মমতা! 

চিত্র : জন্ববৃক্ষের নিচে ধ্যানরত সিদ্ধার্থ 


অন্য এক দিনের ঘটনা । সিদ্ধার্থ বিকেলে বাগানে বসেছিলেন। 
বুনো হাঁস উড়ে যাচ্ছিল। তিনি পাখিদের দিকে তাকিয়ে আছেন । হঠাৎ একটি হাঁস 


তাঁর মন বেদনায় ভরে উঠল । তিনি হাঁসটিকে কোলে 
ভেসে যাচ্ছিল হাঁসের বুক। ব্যথায় ছটফট করছিল । তিনি হাঁসের 


নিলেন । সেবা করার পর হাঁস সুস্থ হল। 


হয়ে মাটিতে পড়ে গেল। 
তুলে নিলেন। রক্তে 


৩ 


বুকে বিদ্ধ তীর তুলে 

চিত্র : আহত হাঁসের সেবারত সিদ্ধার্থ 


এমন সময় দেবদত্ত সামনে উপস্থিত। দেবদত্ত বললেন, এ পাখি আমার তীরে 
বিদ্ধ। আমার পাখি আমাকে দাও । উত্তরে সিদ্ধার্থ বললেন, আমি এ পাখির 
জীবনদাতা ৷ সুতরাং এর ওপর আমারই অধিকার । এ বলে সিদ্ধার্থ হাঁসটিকে আকাশে 
উড়িয়ে দিলেন । হাঁস মনের আনন্দে উড়ে গেল । 


দিনে দিনে সিদ্ধার্থের বয়স বাড়তে লাগল । রাজা শুদ্ধোদন চিন্তিত হলেন। তাঁর 
মনে পড়ে খষি কালদেবলের ভবিষ্যদ্াণী। সিদ্ধার্থের বিয়ের কথা ভাবলেন । রাজ্যের 
সুন্দরী মেয়েদের আমন্ত্রণ জানান হল । সিদ্ধার্থ প্রত্যেকের হাতে উপহার তুলে দিলেন। 
সবশেষে যশোধরার আঙ্গুলে পরিয়ে দিলেন নিজের সোনার আংটি । যশোধরার আর 
এক নাম গোপাদেবী। তিনি হলেন দেবদহের রাজকন্যা । শুভদিনে বিয়ে হল। আনন্দে 
কেটে গেল কয়েক বছর । 

তোমরা এতক্ষণ সিদ্ধার্থ গৌতমের জন্ম ও বাল্যকাল সম্পর্কে জেনেছ। গৃহত্যাগ ও 
বুদ্ধত লাভের ঘটনা পরবর্তী শ্রেণীতে জানতে পারবে । তাঁর জন্ম ও বাল্যকালের ঘটনা 
অত্যন্ত চমৎকার । এগুলো গল্পকাহিনী নয়। এরুপ আরও অনেক ঘটনা রয়েছে। সর্বজীবে 
দয়া- বুদ্ধজীবনের অন্যতম গুণ । তোমরা সকল জীবের প্রতি করুণা প্রদর্শন করবে । 


অন্শীলনী 


a 


ক. সঠিক উত্তরে টিক (খ) চিহ্ন দাও : 
১. সিদ্ধার্থ গৌতম কোন বংশে জনুগ্রহণ করেন? 


ক. কোলীয় বংশ খ. শাক্য বংশ 

গ. সূর্য বংশ ঘ. মৌর্য বংশ 
২. সিদ্ধার্থের মায়ের নাম কী? 

ক. মহামায়া খ. সুজাতাদেবী 

গ. অনুলাদেবী ঘ. মনিকাদেবী 
৩. শুদ্ধোদন কোন রাজ্যের রাজা ছিলেন? 

ক. কোশল রাজ্য খ. মগধ রাজ্য 

গ. শাক্য রাজ্য ঘ. দেবদহ রাজ্য 


৪. মহামায়া কোন পূর্ণিমায় স্বপ্ন দেখেন? 
ক. আধাটী পূর্ণিমায় খ. ভাদ্র পূর্ণিমায় 
গ. আশি পূর্ণিমায় ঘ. ফালুনী পূর্ণিমায় 
৫. শুভাশুভ ফল গণনায় কে পারদর্শী ছিলেন? 
ক. বিশ্বিসার খ. রাজা উদয়ন 
গ. কপিল মুনি ঘ. খষি কালদেবল 

. সিদ্ধার্থ গৌতমের জন্মস্থান কোথায়? 
ক. শ্রাবস্তী খ. লুম্বিনী 
গ. কুশীনগর ঘ. বুদ্ধগয়া 
. আমি জ্যেষ্ঠ, আমিই শ্রেষ্ঠ। -এ ঘোষণা কে দিয়েছিলেন? 
ক. দেবদত্ত খ. অঙ্গুলিমাল 
গ. সিদ্ধার্থ ঘ. শুদ্ধোদন 
. নিচের প্রশ্নগুলোর উত্তর দাও : 


১. রানী মহামায়া স্বপ্ন দর্শনের বর্ণনা দাও । 

২. সিদ্ধার্থের জনুবৃত্তাত্ত সম্পর্কে লেখ। 

৩. সিদ্ধার্থ সম্পর্কে খষি কালদেবল কী বলেছিলেন লেখ । 
৪. সিদ্ধার্থ গৌতমের বাল্যকালের বর্ণনা দাও । 

৫. সিদ্ধার্থের ‘জীবে দয়ার একটি ঘটনা বিবৃত কর । 
সংক্ষেপে উত্তর দীও : 

১. সিদ্ধার্থের মাতাপিতার নাম কী? 

২. রাজা শুদ্ধোদন কোন রাজ্যের রাজা ছিলেন? 

৩. দেবতারা মহামায়াকে পালজ্কসহ কোথায় নিয়ে গিয়েছিলেন? 
৪. রানী মহামায়া কোন পূর্ণিমায় স্বপ্ন দেখেছিলেন? 

৫. সিদ্ধার্থ গৌতম কত রকম লিপি জানতেন? 


শূন্যস্থান পুরণ কর : 

১. শেতপদ্রটি ____ দক্ষিণ জঠরে ____করিয়ে দিল। 
২. পালকি চড়ে যাত্রা করলেন। 

৩. দেবতা রানীর ______-সাদা কাপড়ে ____-দিলেন। 

৪. সপ্তম পদে __ ফুলের মাঝে __ দীড়ালেন। 

৫. রাজা প্রথমে ___ধরে কৃষকদের ___ করতেন । 


৮ 

দ্বিতীয় অধ্যায় 


ত্রিরত্ব 


আমরা বৌদ্ধ। ত্রিরত্ন আমাদের উপাস্য ও শ্রদ্ধার বিষয় ব্রিরত্বের গুণমহিমার শেষ 
নেই। বুদ্ধ, ধর্ম ও সঙ্ঘকে একত্রে ব্রিরত্ব বলা হয়। এ তিনটি রত্ন বৌদ্ধ ধর্মের মূলমন্ত্র ও 
প্রবেশদ্বার । যে কোন কাজ আরম্ভ করার সময় আমরা বুদ্ধ, ধর্ম, সঙ্ঘকে স্মরণ করি। 
ত্রিরত্বের গুণমহিমা অনুসরণ বৌদ্ধদের নিত্যকর্মের অন্তর্গত । ত্রিরত্ব আমাদের আশ্রয় । 
জলেস্থলে, আপদ-বিপদে ত্রিরত্বের গুণাবলি স্মরণ করতে হয়। এতে আমাদের মঙ্গল হয়। 


ত্রি অর্থ তিন। রত্ন অর্থ অমূল্য সম্পদ । এখানে ত্রিরত্ব বুদ্ধ, ধর্ম ও সঙ্ঘকে 
বোঝাচ্ছে। বৌদ্ধদের জন্য ত্রিরত্ব অমূল্য সম্পদ। ধনদৌলত এ জগতে উপকারে 
আসে । ত্রিরত্বের গুণাবলি অনুসরণ করলে মানুষ ইহকাল ও পরকালে সুখে থাকে । দুঃখ 
থেকে মুত্ত হওয়া যায়। 


বুদ্ধ শব্দের সাধারণ অর্থ জ্ঞানী । বোধ বলতে জ্ঞান, বুদ্ধি, উপলব্ধি বোঝায় । যিনি 
বোধি লাভ করেন তিনিই ‘বুদ্ধ’ | বোধি হল “পরম জ্ঞান” ৷ সুতরাং বুদ্ধ শব্দের অর্থ শুধু 
জ্ঞান নয়। সাধনার দ্বারা যিনি পরম জ্ঞান লাভ করেছেন তিনিই বুদ্ধ । দুঃখমুক্তির 
সাধনার সুফলই বোধি বা বুদ্ধতৃ। 

‘ধর্ম’ অর্থ স্বভাব, গুণ, সুনীতি । এখানে বুদ্ধের প্রচারিত বাণীসমূহই ধর্ম। বুদ্ধের ধর্ম 
সুন্দররুপে ব্যাখ্যা করা হয়েছে। মেঘমুক্ত চাঁদের ন্যায় এ ধর্ম নির্মল ও পরিশুদ্ধ। সৎ 
সংকল্প, সতবাক্য, সৎকর্ম প্রভৃতি এ ধর্মের গুণাবলি । 

সঙ্খ বলতে একতা, সমষ্টি বোঝায়। এখানে বৌদ্ধ ভিক্ষুদের সম্মিলিত নামই 
‘সঙ্ঘ’ । গৃহত্যাগী বুদ্ধের শিষ্য-প্রশিষ্যদের ‘সঙ্ঘ’ বলা হয়। সকল ভিক্ষুই সঙ্ঘের 
অন্তর্ভুক্ত । তাঁরা নিজের মুক্তি ও মানুষের কল্যাণের জন্য ধর্ম প্রচার করেন। বুদ্ধের 
প্রদর্শিত মুক্তির পথ দেখান । সত্য পথের সন্ধান দেন। তাই তাঁরা বন্দনার যোগ্য । 

ত্রিরত্ব পরিচিত জানা দরকার । অশান্ত পৃথিবীতে বুদ্ধ এসেছিলেন শান্তির বার্তা 
নিয়ে। কপিলাবস্তুর রাজপ্রসাদ তাঁকে আর্কষণ করতে পারেনি । জীবের দুঃখমুক্তির জন্য 
তিনি গৃহত্যাগ করেন। উরুবিল্বের বোধিমূলে ধ্যানে রত থাকেন। ছয় বৎসর কঠোর 
তপস্যার পর বুদ্ধত লাভ করেন। তখন থেকে তিনি ‘বুদ্ধ’ নামে পরিচিত হন । বুদ্ধের 
সাধনালব্ধ জ্ঞানই ধর্ম। দেবতারা তাঁকে ধর্ম প্রচারের জন্য অনুরোধ জানান। তিনি 
সারনাথের মৃগদাবে সর্বপ্রথম তাঁর ধর্ম প্রচার করেন । 


তোমরা ব্রিরত্ব সম্পর্কে জেনেছ। ব্রিরত্বকে শ্রদ্ধাভরে স্মরণ করবে । সকাল-সন্ধ্যায় 
ত্রিরত্ব বন্দনা করবে । বুদ্ধ, ধর্ম, সম্ঘ- এ তিনটি নাম মনে গেঁথে রাখবে । এতে 
তোমাদের জীবন সুন্দর হবে । 


অন্শীলনী 


a 


ক. সঠিক উত্তরের পাশে টিক (৬) চিহ্ন দাও : 
১. বৌদ্ধ ধর্মের মূলমন্ত্র ও প্রবেশদ্বার কোনটি? 
ক. নবরত্ব খ. পঞ্চরত্ব 
গ.ত্রিরত্ ঘ. মণিরত্ব 
১০ 

. বুদ্ধ’ শব্দের সাধারণ অর্থ কী? 
ক. জ্ঞানী খ. ধ্যানী 
গ. প্রাণী ঘ. মানী 
. আপদ-বিপদে ত্রিরত্বের গুণাবলি স্মরণ করলে কী হয়? 
ক. ক্ষতি হয় খ. নিন্দিত হয় 
গ. ঘৃণিত হয় ঘ. মঙ্গল হয় 
. গৃহত্যাগী বুদ্ধের শিষ্য-প্রশিষ্যদের কী বলেঃ 
ক. দেবতা খ. মানুষ 
গ. নরনারী ঘ. সঙ্ঘ 
. নিচের প্রশ্নগুলোর উত্তর দাও : 


১. ত্রিরত্ন সম্পর্কে লেখ। 
২. ‘বুদ্ধ’ শব্দের ব্যাখা কর। 
৩. ধর্ম” কাকে বলেঃ 


৪. সঙ্ঘ কী? 
. সংক্ষেপে উত্তর দাও : 
১. ত্রিরত্ব কী কী? 
২. ‘বোধি বলতে কী বোঝায়? 
৩. বুদ্ধকে ধর্ম প্রচারের জন্য কারা অনুরোধ করেছিলেন? 
৪. বুদ্ধ সর্বপ্রথম কোথায় ধর্ম প্রচার করেন? 
৫. ত্রিরত্বের গুণাবলি স্মরণ করলে কী থেকে মুক্ত হওয়া যায়ঃ 
শূন্যস্থান পূরণ কর : 
ঠি; আমাদের উপাস্য শ্রদ্ধার ___। 
২. বুদ্ধের ____সুন্দররূপে _____ করা হয়েছে। 


৩. বুদ্ধ সারনাথের মৃগদাবে তাঁর ধর্ম প্রচার ____ 


বৌদ্ধধর্ম শিক্ষা 
তৃতীয় অধ্যায় 
নিত্যকর্ম 
প্রতি দিন আমরা যে কাজ করি তাই নিত্যকর্ম। এ সকল কর্ম যথাসময়ে সম্পন্ন 
করতে হয়। বাল্যকালে উদ্যোগী হতে হয়। পড়ালেখায় মনোযোগী হওয়া দরকার । 
কোনো কাজ ফেলে রাখা উচিত নয়। এতে অন্যদের তুলনায় পিছিয়ে পড়তে হয়। 
নিত্যকর্ম সম্পন্ন করে বিশ্বে মহাপুরুষেরা বরণীয় হয়েছেন। নিচে নিত্যকর্মের একটি 
তালিকা দেওয়া হল। তোমরা তালিকাটি সব সময় অনুসরণ করবে । পড়ার টেবিলের 
সামনে টাঙিয়ে রাখবে । 


নিত্যকর্মের তালিকা 


ভোরে ঘুম থেকে ওঠা, 

নিজের বিছানাপত্র গুছিয়ে রাখা, 
হাত-মুখ-পা ধোয়া, 

ত্রিরত্ব বন্দনা করা, 

মা-বাবা, গুরুজনদের প্রণাম করা, 

সকালের খাবার খেয়ে পড়তে বসা, 
দৈনিক পাঠ সম্পন্ন করা, 

. যথাসময়ে স্বান করা, 

৯. বইপত্র গুছিয়ে সময়মতো বিদ্যালয়ে যাওয়া, 
১০. শিক্ষকের উপদেশ অনুসরণ করা । 


এরুপ আরও অনেক নিয়ম মেনে চলতে হয়। যেমন- ছুটি শেষে বাড়ি ফিরে আসা। 
বিকেলে খেলাধুলা করা ইত্যাদি। খেলার সাথী নিবচিনেও সর্তক থাকতে হয়। বন্ধৃ- 
বানধবদের সঙ্গে মিলে মিশে থাকবে । এগুলো প্রত্যেকের করণীয় কাজ। অবহেলা 
করলে নিজের ক্ষতি হয়। 

প্রতিবেশীর সঙ্গে আমাদের সব সময় দেখা হয়। চলাফেরা করতে হয় । আপদ- 


বিপদে সাহায্য করতে হয় । দৈনন্দিন কাজ সম্পর্কে তাদেরকেও সজাগ করবে । অনিয়ম 
দেখলে উপদেশ দেবে । তাতে পরিবেশ সুন্দর হয়। 


পরিষ্কার পরিচ্ছন্ন থাকা প্রত্যেক ধর্মের অঙ্গ । বৌদ্ধ ধর্মের অন্যতম আদর্শ শরীর ও মন 
পবিত্র রাখা । তোমরা সর্বদা পরিষ্কার পরিচ্ছন্ন থাকবে । ময়লা জামা-কাপড় পরবে না। 

দিনের পাঠ দিনে শেষ করবে । সকাল-সন্ধ্যায় পাঠে মনোযোগ দেবে । সময়ের প্রতি 
লক্ষ রাখতে হয় । নিয়মিত পাঠের অভ্যাস করতে হয়। এ ছাড়া কেউ সফল হয় না। 

প্রতি দিন সময়মতো বিদ্যালয়ে যাবে। প্রত্যেক শিক্ষকের পাঠ সম্পন্ন করবে। 
নিয়মিত বিদ্যালয়ে গেলে শিক্ষকেরাও প্রশংসা করেন । নিয়ম -শৃঙ্খলা মেনে চলবে । চন্দ্র 
সূর্যও একটা নিয়মের মধ্যে চলে। শৃঙ্খলা উন্নতির মূল। সন্ধ্যার আগেই বাড়ি ফিরে 
আসবে । সন্ধ্যায় হাত-মুখ-পা ধুয়ে নেবে। প্রত্যেক ক্ষেত্রে নিয়ম অনুসরণ করতে হয়। 
শৃঙ্খলাবদ্ধ জীবন মানে গোছানো জীবন । 

সকালের মত সন্ধ্যায়ও ত্রিরত্ন বন্দনা করে পড়তে বসবে । অধিক রাত জাগবে না। 
ডান পাশ হয়ে শোবে। ত্রিরত্বের নাম স্মরণ করবে । পরদিনের নিত্যকর্ম সম্পর্কে এক 
বার চিন্তা করবে। 


অন্শীলনী 


a 


ক. সঠিক উত্তরের পাশে টিক (খ) চিহ্ন দাও : 
১. কখন ঘুম থেকে উঠবে? 


ক. রাতে খ. দুপুরে 
গ. সন্ধ্যায় ঘ. ভোরে 
২. বাল্যকালে কীরুপ হতে হয়? 
ক. উদ্যোগী খ. বিরাগী 
গ. ত্যাগী ঘ. ধ্যানী 
৩. কারা বরণীয় হয়? 
ক. গণকেরা খ. যাজকেরা 
গ. মহাপুরুষেরা ঘ. কাপুরুষেরা 
৪. দৈনিক কীসের তালিকা অনুসরণ করবে? 
ক. কুকর্মের খ. নিত্যকর্মের 
গ. অপকর্মের ঘ. দুষ্কর্মের 
৫. খেলার সাথী নির্বচিনে কী করতে হয়? 
ক. সতর্ক থাকতে হয় খ. মনোযোগী হতে হয় 


গ. চিন্তা করতে হয় ঘ. দূরে থাকতে হয় 

খ. নিচের প্রশ্বগুলোর উত্তর দাও : 


গ. 


ঘ. 


১.নিত্যকর্ম কাকে বলে ? 
২.নিত্যকর্ম কী কী উল্লেখ কর । 
৩.নিত্যকর্মের একটি তালিকা প্রস্তুত কর 
৪.রাতে কীভাবে শোবে? 


সংক্ষেপে উত্তর দীও : 
১.পড়ালেখায় কীরুপ হওয়া দরকার ? 
২.কারা জগতে বরণীয় হয়েছেন? 

৩. নিত্যকর্মের তালিকাটি কোথায় রাখবে? 
৪. বিকেলে কী করবে? 

৫. নিত্যকর্মের দুটি উদাহরণ দাও । 


শূন্যস্থান পূরণ কর : 

১. এতে অন্যদের __পিছিয়ে _____হয়। 

২. তোমরা ____- সব সময় __-করবে। 

৩. এরুপ অনেক নিয়ম _____ চলতে হয়। 
৪. সন্ধ্যার -____ বাড়ি আসবে । 

৬. পরদিনের -_ _ __ সম্পর্কে ____ চিন্তা করবে। 

চতুৰ্থ অধ্যায় 


ত্রিশরণ 


বৌদ্ধদের ত্রিশরণ গ্রহণ করতে হয়। ত্রি অর্থ তিন। এখানে ব্রি অর্থে ত্রিরত্বকে 
বোঝাচ্ছে। বুদ্ধ, ধর্ম ও সঙ্ঘই ত্রিরত্ব। শরণ অর্থ আশ্রয়। 
আমরা ত্রিশরণ গ্রহণ করি । ত্রিশরণ বৌদ্ধ ধর্মের প্রবেশ দ্বার । ত্রিরত্বে ভক্তির প্রথম 
ধাপ। বৌদ্ধরা কার কার শরণ গ্রহণ করে? বুদ্ধ, ধর্ম, সঙ্মের । সুতরাং ব্রিরত্বে মন-প্রাণ 
নিবেদন করার নামই ত্রিশরণ । 
সকল মানুষ নিরাপদ আশ্রয় চায়। দুঃখ থেকে মুত্ত হতে চায়। বুদ্ধ, ধর্ম ও সঙ্মের 
শরণই উত্তম আশ্রয় । ব্রিশরণই শ্রেষ্ঠ শরণ । ত্রিশরণে আশ্রিত ব্যক্তির ভয় থাকে না। 
বৌদ্ধরা সকাল সন্ধ্যা দু'বেলা ত্রিশরণ গ্রহণ করেন। প্রতি দিন ত্রিশরণ গ্রহণ 
করবে । ত্রিশরণ গ্রহণের পূর্বে করণীয় রয়েছে। নিচে সেগুলোর উল্লেখ আছে। তা সবাই 
মেনে চলবে । 
বুদ্ধ মহাজ্ঞানী | তিনি সকল প্রাণীর প্রতি সদয় । করুণার আধার । তার ধর্মোপদেশ 
অত্যন্ত মূল্যবান । সঙ্ঘ শান্তির বাণী প্রচার করেন । তাই বৌদ্ধরা বুদ্ধ, ধর্ম, সঙ্ঘকে বার 
বার শরণ করেন। 
প্রথমে হাত, মুখ ও পা পরিষ্কার করে ধুতে হবে । পরিষ্কার পরিচ্ছন্ন জামা কাপড় 
পরতে হবে । শরীর-মন সব সময় পবিত্র রাখতে হবে । বৌদ্ধ বিহারে গিয়ে বুদ্ধের মূর্তি 
ও ভিক্ষুর সামনে করজোড়ে নতজানু হয়ে বসবে । বাড়িতেও বুদ্ধের মূর্তি বা ছবির 
সামনে ত্রিশরণ গ্রহণ করা যায়। এর পর পালিতে ত্রিশরণ গ্রহণ করবে। 
ত্রিশরণ 
বুদ্ধং সরণং গচ্ছামি । 
ধম্মং সরণং গচ্ছামি। 
সঙ্ঘং সরণং গচ্ছামি। 


১৬ 


বৌদ্ধধর্ম শিক্ষা 
দুতিযম্পি বুদ্ধং সরণং গচ্ছামি । 
দুতিযম্পি ধম্মং সরণং গচ্ছামি । 
দুতিযম্পি সঙ্বং সরণং গচ্ছামি । 
ততিযম্পি বুদ্ধং সরণং গচ্ছামি। 
ততিযম্পি ধম্মং সরণং গচ্ছামি। 
ততিযম্পি সঙ্ঘং সরণং গচ্ছামি। 

পালি বানানের সাথে উচ্চারণের পার্থক্য রয়েছে। 


পালিতে ‘য’ এর উচ্চারণ বাংলায় ‘য়’ এর মত হবে । যেমন- দুতিযম্পি, ততিযম্পি_ 
এর স্থলে দুতিয়ম্পি ও ততিয়ম্পি উচ্চারণ করবে । 


বাংলা অনুবাদ 
আমি বুদ্ধের শরণ গ্রহণ করছি। 
আমি ধর্মের শরণ গ্রহণ করছি। 
আমি সজ্মঘের শরণ গ্রহণ করছি। 


দ্বিতীয়বারও আমি বুদ্ধের শরণ গ্রহণ করছি। 
দ্বিতীয়বারও আমি ধর্মের শরণ গ্রহণ করছি। 
দ্বিতীয়বারও আমি সঙ্মের শরণ গ্রহণ করছি। 


বাংলা কবিতায়ও ব্রিশরণ আবৃত্তি করা যায় । কবিতাটি নিয্নর্ূপ- 


১৭ 


বৌদ্ধধর্ম শিক্ষা 
কবিতায় ত্রিশরণ 
বুদ্ধের আশ্রয় নিচ্ছি জ্ঞানের আধার 
ধর্মের আশ্রয় নিচ্ছি ন্যায় নীতি সার, 
সঙ্ঘের আশ্রয় নিচ্ছি সর্বগুণাধার 
ব্রিশরণ চেয়ে সেরা আশ্রয় নেই আর । 
তোমরা মা-বাবা ও গুরুজনের সঙ্গে বিহারে যাবে । ভিক্ষু কীভাবে ব্রিশরণ প্রদান করেন, 
তা দেখবে ও শিখবে । বাড়িতেও দু'বেলা গুরুজনের সঙ্গে ত্রিশরণ গ্রহণ করবে। নিজে 
নিজেও করতে পার । নিয়মিত ব্রিশরণ গ্রহণ করলে অনেক পুণ্য হয়। 
অনুশীলনী 


ক. সঠিক উত্তরে টিক (৭) চিহ্ন দাও : 
১. বৌদ্ধদের কী গ্রহণ করতে হয়? 


ক. উপদেশ খ. ব্রিশরণ 

গ. যৌতুক ঘ. ত্রিরত্ব 
২. শরণ অর্থ কী? 

ক. আশ্রয় খ. সাশ্রয় 

গ. নিরাশ্রয় ঘ. আলয় 
৩. ত্রিশরণ বৌদ্ধদের- 

ক. প্রার্থনা খ. আরাধনা 


গ. প্রবেশদ্বার ঘ. সাধনা 


১৮ 


বৌদ্ধধর্ম শিক্ষা 


ক. ধ্যান খ. সম্পত্তি 

গ. হিংসা ঘ. করুণা 

ক. বুদ্ধ, ধর্ম, সঙ্ঘ খ. দেবতা, ব্রাহ্মণ, শত্রু 
গ. আত্মীয়, স্বজন, বন্ধ ঘ. পিতা, মাতা, ভাই 
নিচের প্রশ্নগুলোর উত্তর দাও : 


১. পালিতে ব্রিশরণ মুখস্থ বল। 

২. ত্রিশরণের বাংলা অনুবাদ লেখ । 
৩. ত্রিশরণ কীভাবে গ্রহণ করতে হয়? 
৪. বাংলায় ত্রিশরণ কবিতাটি আবৃত্তি কর । 
৫. ব্রিশরণ সম্পর্কে পাচ লাইন লেখ । 
সংক্ষেপে উত্তর দীও : 

১. শরণ’ শব্দের অর্থ কী? 

২. বুদ্ধ’ শব্দের অর্থ লেখ । 

৩. ত্রিশরণ কাকে বলে? 

৪. ত্রিশরণ গ্রহণ করলে কী হয়? 

৫. মানুষ কী চায়? 

নিচের পালি বাক্যগুলোর বাংলা কর : 
বুদ্ধং সরণং গচ্ছামি । 

ধম্মং সরণং গচ্ছামি। 
সঙ্ঘং সরণং গচ্ছামি । 


১৯ 


বন্দনা শব্দের অর্থ প্রণতি, প্রণাম, শ্রদ্ধা । বন্দনা হচ্ছে ত্রিরত্বের প্রতি শ্রদ্ধা জানান। এক 
জন বৌদ্ধ হিসেবে তুমি বুদ্ধকে শ্রদ্ধা জানাবে । সকাল-সন্ধ্যা দু'বেলা বন্দনা করবে। 

বন্দনা হচ্ছে বুদ্ধ, ধর্ম ও সজ্ঘের গুণাবলি স্মরণ । বুদ্ধ, ধর্ম ও সঙ্ঘকে একত্রে ত্রিরত্ব 
বলে। শ্রদ্ধা সহকারে ত্রিরত্ব বন্দনা করতে হয়। 


প্রতি দিন ভোরে ঘুম থেকে উঠবে । হাত-মুখ-পা ভালভাবে ধুয়ে পরিষ্কার পরিচ্ছন্ন 
হবে । বন্দনা করার পূর্বে পরিষ্কার জামাকাপড় পরবে । মা, বাবা, ভাইবোনের সঙ্গে 
বিহারে যাবে । সম্ভব না হলে ঘরে বসে বন্দনা করবে। প্রথমে বুদ্ধের মুর্তি বা ছবির 
সামনে নতজানু হয়ে বসবে । হাত জোড় করে শ্রদ্ধার সাথে প্রণাম জানাবে । 


ত্রিরত্রের মধ্যে বুদ্ধ রত্নই শ্রেষ্ঠ । এসো, বুদ্ধ প্রণতি আমরা বাংলায় আবৃত্তি করি- 
নমিতেছি নমিতেছি 
বুদ্ধ ভগবানে, 
যিনি এই শ্রেষ্ঠ বোধিতরু তলে 
অনন্ত জ্ঞানের আধার তুমি সম্বোধি 
লোকোত্তম বুদ্ধ তুমি, জানাই প্রণতি। 
কবিতায় বুদ্ধ বন্ধনা আবৃতি করবে । 
এবার ত্রিরত্ন বন্দনা পালি ও বাংলায় আবৃত্তি করবে । নিচে ত্রিরত্ন বন্দনা দেওয়া 
হল- 


বৌদ্ধধর্ম শিক্ষা 
ত্রিরত্ব বন্দনা 
বুদ্ধং বন্দামি 
ধম্মং বন্দামি 
সঙ্বং বন্দামি 
অহং বন্দামি সব্বদা । 


দুতিযম্পি বুদ্ধং বন্দামি 
দুতিযম্পি ধম্মং বন্দামি 
দুতিযম্পি সঙ্ঘং বন্দামি 


অহং বন্দামি সব্বদা । 


ততিযম্পি বুদ্ধং বন্দামি 
ততিযম্পি ধম্মং বন্দামি 
ততিযম্পি সঙ্ঘং বন্দামি 
অহং বন্দামি সব্বদা । 


সকাল-সন্ধ্যায় ত্রিরত্ব বন্দনা করবে । পরিবারের সবাই একত্রে বসে বন্দনা করা 
ভাল । এতে সকলের মঙ্গল হয়। পরিবারের সুখ শান্তি বৃদ্ধি পায় । 


অনুবাদ 


aA 


আমি বুদ্ধকে বন্দনা করছি । 
আমি ধর্মকে বন্দনা করছি । 
আমি সঙ্ঘকে বন্দনা করছি । 
আমি সর্বদা বন্দনা করছি। 


২১ 


নী ূ 


OE 


চিত্র : বন্দনারত মা-বাবার সঙ্গে বালক-বালিকাগণ 


২২ 


বৌদ্ধধর্ম শিক্ষা 


অনুশীলনী 

. সঠিক উত্তরের পাশে টিক (খ) চিহ্ন দাও : 

.. বুদ্ধ, ধর্ম ও সঙ্ঘকে একত্রে কী বলে? 
ক.ত্রিরত্ব খ. ধনরত্ুব 
গ. মনিরত্ব ঘ. মহারত্ব 

. ত্রিরত্ব বন্দনার সময় প্রথমে কোন প্রণতি করতে হয়? 
ক. ধর্ম প্রণতি খ. সঙ্ঘ প্ৰণতি 
গ. বুদ্ধ প্ৰণতি ঘ. বোধি প্ৰণতি 
একজন বৌদ্ধ হিসেবে তুমি বুদ্ধকে কী জানাবে? 
ক. শ্রদ্ধা খ. বিরাগ 
গ. ক্ষোভ ঘ. দুঃখ 

. নিচের প্রশ্নগুলোর উত্তর দাও : 


১. বুদ্ধ বন্দনাটি পদ্যাকারে মুখস্থ বল। 
২. ত্রিরত্ব বন্দনা পালিতে আবৃত্তি কর । 
৩. ত্রিরত্ বন্দনা বাংলায় অনুবাদ লেখ । 


, সংক্ষেপে উত্তর দাও : 


১. কখন ঘুম থেকে উঠবে? 
২. ত্রিরত্ব কাকে বলে? 
৩. তিরত্বের মধ্যে কোনটি শ্রেষ্ঠ? 


. বাম পাশের বাক্যাংশের সাথে ডান পাশের বাক্যাংশের মিল কর : 


১. শ্রদ্ধার সাথে যে প্রণাম জানাবে ১. বিহারে যাবে । 

২. বন্দনা করার পূর্বে ২. তাই বন্দনা 

৩. মা বাবা ভাইবোনের সাথে ৩. বৃদ্ধি পায়। 

৪. পরিবারের সুখ শান্তি ৪. পরিষ্কার জামা কাপড় পরবে । 


২৩ 


বৌদ্ধধর্ম শিক্ষা 
ষষ্ঠ অধ্যায় 


পুষ্প পূজা 


পূজা শব্দের অর্থ আরাধনা, ভক্তি বা শ্রদ্ধা নিবেদন । বুদ্ধ, ধর্ম ও সঙ্ঘকে প্রতিদিন 
পূজা করা কর্তব্য। পূজার মাধ্যমে ত্রিরত্বের প্রতি শ্রদ্ধা নিবেদন করা হয়। পূজা করলে 
ত্রিরত্বের প্রতি মন প্রসন্ন হয়। 

পূজার উদ্দেশ্য কী? পূজা করার প্রধান উদ্দেশ্য বুদ্ধের বাণী ও আর্দশ অনুসরণ । 

পূজা কেন করা হয়? 

পূজা করলে মনের পাপ দূর হয়। মন পবিত্র থাকে । ভাল কাজে আগ্রহ বাড়ে। 
পুণ্যফল লাভ হয়। অর্থাৎ ভাল কাজের সফলতা অর্জিত হয়। 

পূর্ববর্তী শ্রেণীতে তোমরা বাংলায় পুষ্প পূজার গাথা জেনেছ। এখন তোমরা পুষ্প 
পূজার পালি গাথা বাংলাসহ শিখবে । 

পুষ্প পূজা করার নিয়ম কী? 

পুষ্প পূজা সকালে করার নিয়ম। ভোরে ঘুম থেকে উঠবে । মুখ-হাত-পা ধোবে। 
পরিষ্কার কাপড় পরবে । সুবাসিত তাজা ফুল সংগ্রহ করবে । ফুলগুলো ভালভাবে ধুয়ে 
নেবে। থালায় অথবা ফুলদানিতে সুন্দরভাবে ফুলগুলো সাজাবে। সাজানো ফুলগুলো 
বুদ্ধের আসনে দেবে। বুদ্ধের মূর্তি বা ছবি সামনে থাকবে । দু’ হাত জোড় করে 
নতজানু হয়ে বসবে । পূজা করার সময় ত্রিরত্বের প্রতি শ্রদ্ধা জানাবে । প্রথমে পবিত্র 
মনে ত্রিরত্বু বন্দনা করবে । এর পর পালি গাথাটি সুর করে আবৃত্তি করবে । উচ্চারণ শুদ্ধ 
হতে হবে। 


পুষ্পপূজা 
বগ্নগন্ধ গ্ুণোপেতং এতং কুসুমন্ততিং, 
পুজাযামি মুনিন্দস্স সিরিপাদ সরোরুপে। 
পুজেমি বুদ্ধং কুসুমেন তেন, 
পুঞঞেন মে তেন চ হোতু মোক্খং । 
পুপৃফং মিলাতি যথা ইদং মে, 
কাযো তথা যাতি বিনাসভাবং। 

অন্বাদ 


এ ফুলগুলো সুন্দর বর্ণ, গন্ধ ও গুণযুক্ত । আমি মুনীন্দ্র বুদ্ধের শ্রীপাদপদ্মে এই ফুল 
দিয়ে পূজা করছি। এ পুজার পুণ্যফলে আমার নিবণি লাভ হোক । এ পুষ্প যেমন মলিন 
হচ্ছে, আমার শরীরও তেমনি বিনাশ হবে। 


রা | 


চিত্র : পুষ্প পূজারত বালক বালিকা ও উপাসক-উপাসিকাবৃন্দ 

পদ্যাকারে পুষ্প পুজা 
বর্ণগন্ধ গুণযুক্ত কুসুম প্রদানে 
পূজিতেছি ভক্তি চিতে বুদ্ধ ভগবানে। 
এ ফুল এক্ষণে সুন্দর বরণ 
মনোরম গন্ধ তার সুন্দর গঠন । 
কিন্তু শীঘ্র বর্ণ তার হবে যে মলিন 
সুগন্ধ ও সুগঠন অনিত্যে বিলীন । 
এরুপ জড়-অজড় সকলি অনিত্য 
সকলি দুঃখের হেতু, সকলি অনাত্ব । 
এ বন্দনা, এ পূজা, এ জ্ঞান প্রভায় 
সর্ব তৃষ্ণা, সর্ব দুঃখ ক্ষয় যেন পায়। 


এখানে ফুলের সাথে দেহের তুলনা করা হয়েছে। সুন্দর সুগন্ধযুক্ত ফুটন্ত ফুল সহসা 
মলিন হয়। এ ফুলের মতোই জীবন ক্ষণস্থায়ী । আমাদের এ সুন্দর দেহও বিলীন হয়ে 
যাবে। 

পূজা শেষে ভক্তি সহকারে বুদ্ধের উদ্দেশ্যে প্রণাম জানাবে । 

প্রতি দিন সকালে বিহারে গিয়ে পুষ্প পূজা দেবে । বিহারে যেতে অসুবিধা হলে 
বাড়িতেই যথানিয়মে পূজা করা যায় । গাথাগুলো মুখস্ত করবে । ধর্মীয় অনুষ্ঠানে একসাথে 
সুর করে আবৃত্তি করবে । 


অনুশীলনী 
ক. সঠিক উত্তরে টিক (খ) চিহ দাও : 
১. পুষ্প পূজা কখন করতে হয়? 
ক. সকালে খ. দুপুরে 


গ. বিকেলে ঘ. রাতে 

২. পূজার সময় কার প্রতি শ্রদ্ধা জানাবে? 

ক. গুরুজনের খ. ব্রিরত্ের 

গ. ত্রিপিটকের ঘ. বেদীর 
৩. পূজার ফুলগুলো সাজিয়ে কোথায় দেব? 

ক. টেবিলে খ. ঝুড়িতে 

গ. বুদ্ধের আসনে ঘ. তাকের ওপরে 
৪. ফুলের মতই আমাদের জীবন- 

ক. অপূর্ব খ. স্থায়ী 

গ. সুন্দও ঘ. ক্ষণস্থায়ী 
খ. নিচের প্রশ্নগুলোর উত্তর দাও : 

১. পুজা করার উদ্দেশ্য কী বল। 

২. পুষ্প পূজার নিয়ম লেখ। 


৩. পুষ্প পূজার পালি গাথাটি মুখস্থ বল। 
৪. পালি গাথাটির বাংলা অনুবাদ লেখ । 


৫. পুষ্প পূজার বাংলা পদ্যটি আবৃত্তি কর । 
গ. সংক্ষেপে উত্তর দীও : 

১. পূজার অর্থ কী? 

২. পুষ্প পুজার উপকরণ কী কী? 

৩. পূজা দেবার সময় কীভাবে বসবে? 

৪. পূজা শেষে কার উদ্দেশ্যে প্রণাম জানাবে? 

৫. পুজা করলে কী হয়? 
ঘ. শূন্যস্থান পূরণ কর : 

১. বগ্রগন্ধ গুণোপেতং 
সিরিপাদ সরোরুহে। 
২. এরূপ জড় _অজড় 

সকলি 


হেতু, সকলি 

শীল কী? সাধারণ অর্থে স্বভাব বা চরিত্র । চরিত্র গঠন করতে হলে নিয়মনীতি পালন 
করতে হয়। এ নিয়মনীতিই বৌদ্ধ ধর্মে শীল নামে অভিহিত । শীল পালন ছাড়া মানুষের 
জীবন অর্থহীন ৷ স্বভাব সুন্দর করার জন্য শীল পালন করতে হয়। শীল পালন করলে 
মনের রাগ দূর হয় । হিংসা উৎপন্ন হয় না। শীল পালনকারী সকলের আদরণীয় হয় । মন 
পরিশুদ্ধ হয়। শান্তি আসে । 

পঞ্চশীল গৃহী বৌদ্ধদের অবশ্য পালনীয় । এবার পঞ্চশীল সম্পর্কে জানবে । 

পাচটি নীতি বা শীল হচ্ছে পঞ্চশীল ৷ পঞ্চশীল গ্রহণ করার কিছু নিয়ম আছে। প্রথমে 
হাত, মুখ ও পা ভালভাবে ধুয়ে নেবে। পরিষ্কার কাপড় পরবে । চুল আঁচড়ে নেবে । 
বিহারে গিয়ে ভিক্ষুর কাছে পঞ্চশীল প্রার্থনা করবে । ভিক্ষুকে ‘ভন্তে’ সম্বোধন করতে 
হয়। 

দু'হাত জোড় করে নতজানু হয়ে বস। ভিক্ষুকে বন্দনা কর । এর পর পঞ্চশীল প্রার্থনা 
কর 

পঞ্চশীল প্রার্থনা 

ওকাস, অহং ভন্তে তিসরণেনসহ পঞ্চসীলং ধম্মং যাচামি, অনুগ্গহং কতা সীলং দেখ 
মে ভন্তে। 

দুতিযম্পি অহং ভন্তে তিসরণেনসহ পঞ্চশীলং ধম্মং যাচামি, অনুগ্গহং কতা সীলং 
দেখ মে ভন্তে। 

ততিযম্পি অহং ভন্তে তিসরণেনসহ পঞ্চসীলং ধম্মং যাচামি, অনুগ্গহং কতা সীলং 
দেখ মে ভন্তে। 

পালিতে পঞ্চশীল প্রার্থনা করেছ, এর অনুবাদ জানতে হবে । অনুবাদ নিচে দেওয়া 
হল- 

ভন্তে, অবকাশ প্রদান করুন। আমি ত্রিশরণসহ পঞ্চশীল প্রার্থনা করছি। অনুগ্রহ 
করে আমাকে শীল প্রদান করুন । 

দ্বিতীয়বারও ভন্তে, আমি ত্রিশরণসহ পঞ্চশীল প্রার্থনা করছি। অনুগ্রহ করে 
আমাকে শীল প্রদান করুন । 

তৃতীয়বারও ভন্তে, আমি ত্রিশরণসহ পঞ্চশীর প্রার্থনা করছি। অনুগ্রহ করে 
আমকে শীল প্রদান করুন । 


[1 


চিত্র : পঞ্চশীল গ্রহণরত উপাসক উপাসিকা 


পঞ্চশীল প্রার্থনা শেষ হল । ভন্তে বলবেন, আমি যা বলছি তা বল (যম্হং বদামি তং 
বদেখ)। তোমরা বলবে, হ্যা বলছি (মে ভন্তে)। ভন্তে এখন পঞ্চশীল প্রদান শুরু 
করবেন। ভন্তে একটি একটি করে শীল বলে যাবেন । তোমরা পর পর বলবে । 

পঞ্চশীল 
১. পাণাতিপাতা বেরমণী সিক্খাপদং সমাদিযামি । 
২. অদিন্নাদানা বেরমণী সিকখাপদং সমাদিযামি | 
৩. কামেসু মিচ্ছাচারা বেরমণী সিক্খাদং সমাদিযামি । 
৪. মুসাবাদা বেরমণী সিক্খাপদং সমাদিযামি | 
৫. সুরামেরেয মজ্জপমাদট্আনা বেরমণী সিক্আপদং সমাদিযামি । 
পালিতে পঞ্চশীল গ্রহণের পর বাংলায় অনুবাদ জানবে । 


তা নিচে দেওয়া হল- 

১. প্রাণিহত্যা করা থেকে বিরত থাকার শিক্ষাপদ গ্রহণ করছি। 

২. অদত্ত বস্তু গ্রহণ করা থেকে বিরত থাকার শিক্ষাপদ গ্রহণ করছি। 
৩. মিথ্যা কামাচার থেকে বিরত থাকার শিক্ষাপদ গ্রহণ করছি। 

৪. মিথ্যা বলা থেকে বিরত থাকার শিক্ষাপদ গ্রহণ করছি। 

৫. নেশাদ্রব্য সেবন করা থেকে বিরত থাকার শিক্ষাপদ গ্রহণ করছি। 


পঞ্চশীল প্রদান করার পর ভন্তে বলবেন, ব্রিশরণসহ পঞ্চশীল প্রদান করা হল। 
শ্রদ্ধার সাথে পালন কর। তোমরা একসাথে সাধু, সাধু, সাধু বলে তিন বার সাধুবাদ 
দেবে, নতজানু হয়ে আবার বন্দনা করে পঞ্চশীল গ্রহণ শেষ করবে । বাড়িতেও পঞ্চশীল 
গ্রহণ করা যায়। 


সকাল বিকাল পঞ্চশীল গ্রহণ করবে। সযত্বে পঞ্চশীল পালন করবে। এতে 
ইহজীবনে সুখ লাভ হয়। সবাই শীলবানের প্রশংসা করে। শীলপালনকারী ভয়হীন 
থাকে । সজ্ঞানে মৃত্যুবরণ করে। মৃত্যুর পর স্বর্গে গমন করে । 

অন্শীলনী 


a 


ক. সঠিক উত্তরে টিক (৬) চিহ্ন দাও : 


>. 


স্বভাব সুন্দর করার জন্য কী করতে হয়? 
ক. শীল পালন খ. ব্যায়াম 
গ. সান্ধ্য ভ্রমণ ঘ. খেলাধুলা 
শীল পালনকারী সকলের কী হয়? 

ক. আদরণীয় খ. শত্রু 

গ. সহকর্মী ঘ. সঙ্গী 
কয়টি শীলকে পঞ্চশীল বলে? 

ক. আটটি খ. সাতটি 
গ. চারটি ঘ. পাঁচটি 


. পঞ্চশীল কার কাছে গ্রহণ করতে হয়? 


ক. ভন্তে খ. গুরু 
গ. শিক্ষক ঘ. ব্ৰাহ্মণ 


খ. নিচের প্রশ্বগুলোর উত্তর দাও : 


লে সি ০০৩ ৬ 


শীল শব্দের অর্থ কী? 

পঞ্চশীল প্রার্থনা পালিতে বল। 
পঞ্চশীল প্রার্থনার বাংলা অনুবাদ লেখ । 
পঞ্চশীল পালিতে মুখস্থ বল। 
পঞ্চশীলের বাংলা অনুবাদ লেখ । 
শীল পালন করলে কী হয়? 


গ. শূন্যস্থান পূরণ কর : 


সি ০০৫ ৫৮ ৬ 


. শীল পালন করলে ____ দূর হয়। 

শীল পালনকারী সকলের _____ হয়। 
দু'হাত জোড় করে ____ হয়ে বস। 

সযত্তে পালন করবে। 

সবাই ____ প্রশংসা করে। 

অষ্টম অধ্যায় 


বিনয় পিটক 


তোমরা জান বৌদ্ধদের ধর্মগ্রন্থের নাম ত্রিপিটক। ‘পিটক’ শব্দের অর্থ আধার বা 
পাত্র । অন্য অর্থে 'ঝুড়িও' বোঝায় । ‘ব্রি’ অর্থ তিন। ত্রিপিটকের তিনটি পিটক হল- 


১. বিনয় পিটক 
২. সুত্র পিটক 
৩. অভিধর্ম পিটক। 


এ তিনটি পিটককে একত্রে ব্রিপিটক বলা হয়। ত্রিপিটকে বুদ্ধের বাণী লেখা আছে। 
ত্ৰিপিটক পাঠের মাধ্যমে আমাদের চিত্তশুদ্ধি হয় । ধর্মের প্রতি বিশ্বাস ও শ্রদ্ধা জাগে। 
আমরা পাপ পূর্ণ সম্পর্কে সচেতন হই। পাপ পথ ত্যাগ করে পুণ্য পথ অনুসরণ করি। 
আমাদের জীবন সুন্দর ও মঙ্গলময় হয়। 


ত্ৰিপিটক কীভাবে সংকলন করা হয় জান? আড়াই হাজার বছর আগে কাগজ কলমের 
ব্যবহার ছিল না। তথাগত বুদ্ধের অনেক শিষ্য ছিলেন। তারা বুদ্ধের বাণী মুখস্থ 
রাখতেন । বুদ্ধের শিষ্যরা সেসব বাণী অন্যদের শোনাতেন। 


ভগবান বুদ্ধ মহাপরিনির্বাণ লাভ করলেন । মুখে মুখে কোনো বাণী বেশি দিন চলতে 
পারে না। এসব বাণী লিখে রাখার প্রয়োজন হল। 


বুদ্ধের প্রধান শিষ্যরা এ বিষয়ে এগিয়ে এলেন। তারা রাজগৃহের সপ্তপর্ণী গুহায় 
প্রথম ধর্মসভার আয়োজন করেন। এতে বুদ্ধবাণী সংগ্রহ করা হয়। বুদ্ধবাণী সংগ্রহের 
জন্য যে ধর্মসভা হয় তাকে সংগীতি বলে । পরবর্তীতে আরও সংগীতি অনুষ্ঠিত হয় । 


বুদ্ধের সময়ে সাধারণ লোকের ভাষা ছিল পালি। বুদ্ধ পালি ভাষায় ধর্ম প্রচার 
করতেন । তাই ব্রিপিটক পালি ভাষায় লিপিবদ্ধ । 

এ শ্রেণীতে তোমরা শুধুমাত্র বিনয় পিটক সম্পর্কে জানবে । 

বিনয় পিটক ব্রিপিটকের প্রথম অঙ্গ । বিনয়ের অপর নাম নিয়ম, নীতি বা শৃঙ্খলা । 
নিয়ম দ্বারা সব কিছু পরিচালিত। এমন কি গ্রহ নক্ষত্রও নিয়মে চলে । বিনয় আমাদের 
সংযম ও শৃঙ্খলা শিক্ষা দেয়। বিনয় বুদ্ধ শাসনের ভিত্তি। বিনয়ের নিয়মনীতি উন্নতির 
মূল চাবিকাঠি । 

এই পিটকে পাচটি গ্রন্থ আছে। এগুলো হচ্ছে- 

১. পারাজিকং 

২. পাচিত্তিযং 

৩. মহাবগ্গ 

৪. চুল্লবগ্‌গ ও 

৫. পরিবার পাঠো। 

পারাজিকং ও পাচিত্তিষংকে একত্রে সুত্ত বিভঙ্গ বলে । মহাবগৃগ ও চুল্পবগ্গ-এর নাম 
খন্ধক । 

গ্রন্থগুলোর সংক্ষিপ্ত পরিচিতি দেওয়া হল- 

১. পারাজিকং-ভিক্ষু-ভিক্ষুণীদের পালনীয় ৫৯টি শীলের কথা আছে। 


২. পাচিত্তিযং-বৌদ্ধ সজ্ৰের প্রতিপাল্য ১৬৮টি শীল সম্পর্কে ব্যাখ্যা রয়েছে। 
পাতিমোক্খ উক্ত গ্রন্থ দু'টির সারকথা । 


৩. মহাবগৃগ-বৌদ্ধ সঙ্ঘের উৎপত্তি ও বিকাশ সম্পর্কে বর্ণনা রয়েছে। 

৪. চুল্লবগ্গ-বুদ্ধের জীবন কাহিনী ও ধর্ম প্রচারের ধারাবাহিক ইতিহাস আছে। 

৫. পরিবার পাঠো- এ গ্রন্থটি কবিতাকারে লেখা । গ্রন্থটি বিনয়ের সংক্ষিপ্তসার। 

তোমরা বিনয় পিটকের পরিচয় পেয়েছ । এ পিটকের বইগুলোর নাম জানতে পারলে । 
নিয়মনীতি জানার জন্য এ পিটক সম্পর্কে জ্ঞান থাকা চাই। 

অনুশীলনী 
ক. সঠিক উত্তরের পাশে টিক () চিহ্ন দাও : 
১. ত্ৰিপিটক কাদের ধর্মগ্রন্থ? 
ক. হিন্দুদের খ. মুসলমানদের 
গ. বৌদ্ধদের ঘ. খিস্টানদের 
২. ত্ৰিপিটক কয় ভাগে বিভক্ত? 
ক. তিন খ. দুই 
গ. চার ঘ. পাচ 
৩. ব্রিপিটকের মূল ভাষা কী? 
ক. সংস্কৃত খ. পালি 
গ. ইংরেজি ঘ. বাংলা 
৪. বিনয় পিটকে কয়টি গ্রন্থ আছে? 
ক. দু'টি খ. তিনটি 
গ. চারটি ঘ. পাঁচটি 
৫. বিনয় পিটক ত্ৰিপিটকের- 
ক. প্রথম অঙ্গ . দ্বিতীয় অঙ্গ 
গ. তৃতীয় অঙ্গ ঘ. চতুর্থ অঙ্গ 
খ. নিচের প্রশ্নগুলোর উত্তরা দীও : 
১. ত্ৰিপিটক কেন লিপিবদ্ধ করা হল? 
২. ত্ৰিপিটক পাঠের প্রয়োজনীয়তা কী? 
৩. বুদ্ধবাণী সংগ্রহের সংক্ষিপ্ত বর্ণনা দাও । 
৪. বিনয় পিটকে কী লেখা আছে? 
৫. বিনয় পিটকের অন্তর্গত গ্রন্থগুলোর সংক্ষিপ্ত পরিচয় দাও । 

গ. সংক্ষেপে উত্তর দাও : 
১. ত্রিপিটকের তিনটি পিটকের নাম লেখ। 
২. বুদ্ধের শিষ্যরা কী মুখস্থ রাখতেন? 
৩. সংগীতি কাকে বলে? 
৪. বিনয় পিটকের অন্তর্গত গ্রন্থগুলোর নাম লেখ । 
৫. বিনয় পিটকের সংক্ষিপ্ত সার গ্রন্থের নাম কী? 


ঘ. শূন্যস্থান পূরণ কর : 
১. ত্ৰিপিটক মাধ্যমে আমাদের __হয়। 
২. বুদ্ধ বাণী সংগ্রহের জন্য যে হয় তাকে ___বলে। 
৩. বুদ্ধের সময়ে __ লোকের ভাষা ছিল __| 
৪. বিনয় -____ শাসনের _____। 
৫. নিয়মনীতি মূল চাবিকাঠি । 

নবম অধ্যায় 


ধর্মীয় অনুষ্ঠান 


ধর্মীয় নিয়ম অনুসারে যে অনুষ্ঠান পালিত হয় তাকে ধর্মীয় অনুষ্ঠান বলে। বিশেষ 
বিশেষ দিনে এ অনুষ্ঠান পালন করা হয়। এ অনুষ্ঠানগুলো বুদ্ধজীবনের সাথে 
সম্পর্কযুক্ত । এগুলো বিভিন্ন পূর্ণিমায় উদযাপিত হয় । উদ্দেশ্য হল বুদ্ধের আদর্শকে স্মরণ 
করা। বুদ্ধ পূর্ণিমা, আষাটী পূর্ণিমা, প্রবারণা পূর্ণিমা, মাঘী পূর্ণিমা অত্যন্ত পৃণ্যময় । 
বৌদ্ধরা এ পূর্ণিমাগুলোকে বেশি গুরুত্ব দেয়। সারাদিন বিহারে ধর্মকাজে রত থাকে। 
শীল গ্রহণ করে । ভাদ্র পূর্ণিমা, কার্তিকী পূর্ণিমা, ফাল্গুনী পূর্ণিমার গুরুতও কম নয় । 


বুদ্ধ পূর্নিমা 

বুদ্ধ পূর্ণিমা বৌদ্ধদের জন্য অতি পবিত্র । এর অপর নাম বৈশাখী পূর্ণিমা । এদিনে 
সিদ্ধার্থের জন্ম হয়। একই দিনে বুদ্ধত্ব লাভ করেন। মহাপরিনির্বাণের তিথিও একই 
দিন। তিনটি মহান ঘটনা একই দিনে ঘটে । তাই এটি বৌদ্ধদের প্রধান ধর্মীয় অনুষ্ঠান ৷ 
এ দিনে বুদ্ধের জীবনী ও বাণী আলোচনা করা হয়। গৃহীরা পঞ্চশীল কিংবা অফ্টশীল 
পালন করে । বিকেলে ধর্ম সভা হয়। সন্ধ্যায় প্রদীপ জ্বালায় । সকল বৌদ্ধ দেশে এ 
পূর্ণিমা উদযাপন করা হয়। রাতে ধর্মীয় গান ও বুদ্ধ কীর্তনের ব্যবস্থা করা হয়। 
সারাদিন বৌদ্ধ বিহারে উৎসব চলে। সেদিন সরকারি ছুটি থাকে। অফিস-আদালত 


স্কুল-কলেজ বন্ধ থাকে । 
আষাটা পূর্ণিমা 


আধাটী পূর্ণিমা সিদ্ধার্থ মাতৃগর্ভে এসেছিলেন। এ দিনে তিনি গৃহত্যাগ করেন। 
একই পূর্ণিমায় সারণাথে ধর্ম প্রচার করেন। ভিক্ষুদের বর্ধাবাস আরম্ভ হয়। তার তিন 
মাস ধ্যানে অতিবাহিত করেন । গৃহীরাও অষ্টশীল পালন করে। উপোসথ পালন করে 
থাকে । উপোসথ” শব্দের অর্থ উপবাস। তারা বিকেলে পানীয় ছাড়া আহার গ্রহণ করেন 
না। ভিক্ষুরা ধর্মোপদেশ দেন । তিন মাস যাবৎ ভিক্ষু ও গৃহীরা ধর্মে রত থাকেন। বুদ্ধ এ 
দিনে খদ্ধ প্রদর্শন করেছিলেন। খদ্ধি বলতে অলৌকিক শক্তি বোঝায়। তিনি একই 
দিনে তাবতিংস স্বর্গে গিয়েছিলেন । সেখানে তার মা মহামায়াকে ধর্মোপদেশ দেন। এ 
সময় বুদ্ধ তিন মাস তাবতিংস স্বর্গে ছিলেন । তাই আধাট পূর্ণিমা আমাদের নিকট অতি 
পবিত্র । 

আশ্বিনী পূর্ণিমায় ভিক্ষুদের তিন মাস বর্ধাবাস শেষ হয় । এ পূর্ণিমাকে প্রবারণা পূর্ণিমা 
বলা হয়। এ দিন শত্রু-মিত্র কোন ভেদাভেদ থাকে না। একে অপরের সাথে মৈত্রী পোষণ 
করেন । বর্ধাবাসে উন্নত জীবন যাপনের জন্য সবাই খুশি ৷ সকাল থেকে বৌদ্ধরা বিহারে 
সমবেত হয় । সাথে দানীয় বস্তু নিয়ে আসে । ভিক্ষুদের পিডদান করে । অনেকে অষ্ঠশীল 
গ্রহণ করে । ছেলেমেয়েরাও মা-বাবার সাথে বিহারে যায়। সবাই আনন্দে দিন কাটায় । 
সকালে পুষ্প পূজা দেয় । সন্ধ্যায় প্রদীপ পূজা করে । সমবেত ত্রিরত্ন বন্দনা করে। 
বিহারের পাশে মেলা বসে। সূর্যাস্তের পর ফানুস ওড়ায়। 
মাঘী পূর্ণিমা 


মাঘী পূর্ণিমা একটি পৃণ্যময় তিথি । বৌদ্ধদের জন্য একদিকে আনন্দের, অন্যদিকে 
বেদনার । বুদ্ধ এ দিনে তার মহাপরিনির্বাণ দিবস ঘোষণা করেন। সেসময় তিনি 


চিত্র : বুদ্ধের অন্তিম বাণী শ্রবণরত আনন্দসহ ভিক্ষুসঙ্ঘ 

বৈশালীর চাপাল চৈত্যে অবস্থান করছিলেন । বুদ্ধ আনন্দ স্থবিরকে ডেকে বললেন, 
আমার আয়ু শেষ হবে। আমি পরিনির্বণ লাভ করব। ভিক্ষুসঙ্ঘকে উপদেশ দিলেন, 
নিজেই নিজের জ্ঞান লাভ করো । মুক্তির পথ ধর। আমি জগতে নেই, এরুপ মনে করো 
না। আমার ধর্মবাণীই তোমাদের পথ দেখাবে নিজে শুদ্ধ থাক। অপরকে কল্যাণ ধর্ম 
প্রচার কর। মাঘী পূর্ণিমায় বিভিন্ন স্থানে মেলা বসে। বৌদ্ধরা ভক্তি সহকারে বৃদ্ধকে 
স্মরণ করে। 

তোমরা প্রত্যেক ধর্মীয় অনুষ্ঠানে যোগ দেবে । পূর্ণিমাগুলোর গুরুত্ব বুঝে নেবে। 
উপোসথ শীল পালন করবে । পুজা ও দান দেবে। ধর্মসভায় যোগদান করবে । এতে 
অনেকের সাথে পরিচয় হয়। বন্ধৃত গড়ে ওঠে ৷ প্রতিবেশীদের সাথে ভাবের আদান 


প্রদান হয়। সকলের সাথে মেলামেশার সুযোগ হয়। পরিবেশ সুন্দর হয়। সৎ মানুষ 
হওয়া যায়। অনেক পুণ্য লাভ হয়। 


অনশীলনী 


a 


ক. সঠিক উত্তরে টিক () চিহ্ন দাও : 
১. কোন পূর্ণিমাকে বুদ্ধ পূর্ণিমা বলা হয়? 


ক. বৈশাখী পূর্ণিমা খ. আধাটী পূর্ণিমা 

গ. প্রবারণা পূর্ণিমা ঘ. কার্তিকী পূর্ণিমা 
২। ভিক্ষুদের বর্ধাবাস কখন আরম্ভ হয়? 

ক. মাঘী পূর্ণিমায় খ. আশ্বিনী পূর্ণিমায় 

গ. জ্যৈষ্ঠ পূর্ণিমায় ঘ. আধাটী পূর্ণিমায় 
৩. মুক্তির পথ ধর- এ কথা কে বলেছিলেন? 

ক. বুদ্ধ খ. আনন্দ 


গ. সারিপুত্র ঘ উপালি 

. কোন পুর্ণিমাটি বৌদ্ধদের জন্য আনন্দ ও বেদনার? 


ক. বুদ্ধ পূর্ণিমা খ. মাঘী পূর্ণিমা 
গ. কার্তিকী পূর্ণিমা ঘ. ভাদ্র পূর্ণিমা 


. নিচের প্রশ্নগুলোর উত্তর দাও : 

১. বুদ্ধ পূর্ণিমা বৌদ্ধদের নিকট কেন গুরুত্পূর্ণ? 
২. আধাটী পূর্ণিমা উদযাপনের বর্ণনা দাও । 

৩. প্রবারণা উৎসব কেন করা হয়? 

৪. মাঘী পূর্ণিমা কেন অনুষ্ঠিত হয়? 

৫. কয়েকটি ধর্মীয় অনুষ্ঠানের নাম লেখ। 


. সংক্ষেপে উত্তর দাও : 

১. ধর্মীয় অনুষ্ঠান কাকে বলে? 

২. ধর্মীয় অনুষ্ঠান উদযাপনের উদ্দেশ্য কী? 

৩. সিদ্ধার্থ কোন পূর্ণিমায় মাতৃগর্ভে এসেছিলেন? 
৪. ভিক্ষুদের বর্ধাবাস কখন শেষ হয়? 

৫. মাঘী পূর্ণিমায় বুদ্ধ কী ঘোষণা করেন? 


, শূন্যস্থান পুরণ কর : 
১. সকাল থেকে __বিহারে __হয়। 
২. ছেলেমেয়েরাও সাথে | 
৩. বুদ্ধ এদিনে ___ মহাপরিনির্বাণ ঘোষণা করেন। 
৪. আমি ___নেই, এরুপ মনে না। 
৫. মাঘী বিভিন্ন স্থানে ___বসে। 

দশম অধ্যায় 
কর্ম ও কর্মফল 


বুদ্ধ কর্মকে শ্রেষ্ঠ স্থান দিয়েছেন। মানুষ নিজের কর্ম অনুযায়ী ফল ভোগ করে। 
ভাল কাজ করলে সবাই প্রশংসা করে । খারাপ কাজ করলে নিন্দা করে । কর্ম ছাড়া গতি 
নাই। আমরা যে কাজ করি, ভাল-মন্দ উভয়কেই কর্ম বলে। সৎকাজকে কুশল কর্ম 
বলে। অসৎ কাজকে অকুশল কর্ম বলে। কুশল কর্মে সুখ আসে । পুণ্য লাভ হয়। 
অকুশল কর্মে দুঃখ আসে । পাপ হয়। 


পৃথিবীতে অনেক রকম মানুষ দেখা যায় । মানুষের মধ্যে ভালো-মন্দ আছে। সবল- 
দুর্বল, সুন্দর-অসুন্দর ৷ এরুপ ধনী-দরিদ্র, প্ডিত-মূর্খও আছে। আমরা পথ চলতে গিয়ে 
অন্ধ, পঙ্গু বধির লোকের দেখা পাই । যারা চোখে দেখে না তারা অন্ধ । যাদের হাত-পা 
নেই তারা পঙ্গু । যারা কানে শোনে না তারা বধির। আমরা তাদের দেখে দুঃখ পাই। 
তাদের সাহায্য করি। 


মানুষের মধ্যে এত পার্থক্য কেন? কর্মফলের দরুন এরুপ পার্থক্য হয়। সবাই কর্মফল 
ভোগ করে। এতে কারও হাত নেই। মানুষ কর্মের অধীন । 


কেউ অল্প বয়সে মারা যায়। এটা জীবহত্যার কুফল । কেউ সুস্থ শরীরে একশত 
বছর বেঁচে থাকে । এটা জীবের প্রাণদানের সুফল । সেজন্য বুদ্ধ বলেছেন, 
১. জীবের জীবন 
করিলে হরণ 
মরণে নরকে যায়; 
নররুপ ধরি 
দুঃখ ভোগ করি 
অকালে মরিয়া যায়। 

২. জীবের জীবন 
না করি হরণ 
মরণে স্বর্গে যায়; 
নররুপ ধরি 


সুখভোগ করি 
জীবনে দীর্ঘায়ু পায়। 


যারা জীবহত্যা করে তারা নরকে যায়। মানুষ হয়ে দুঃখভোগ করে। অল্প বয়সে 
মারা যায়। আর যারা জীবহত্যা করে না তারা স্বর্গে যায়। মানুষ হয়ে সুখ ভোগ করে। 
দীর্ঘজীবী হয়। 


বুদ্ধ কর্ম ও কর্মফল সম্পর্কে আরও অনেক কথা বলেছেন। যেমন- গুরুজনকে ভক্তি- 
শ্রদ্ধা করলে উচ্চ পরিবারে জন্ম হয়। দান করলে ধনী হয়। রাগ না করলে সুন্দর হয়। 
পরের অনিষ্ট করলে মুর্খ হয়। উপকার করলে পন্ডিত হয় । 


তোমরা কর্ম ও কর্মফল সম্পর্কে এ নীতিকথাগুলো মেনে চলবে । কখনও খারাপ 
কাজ করবে না। সতকাজে আগ্রহী হবে । তা হলে সুন্দর জীবন গঠন করতে পারবে । 
কৃতকুকর্মের জন্য আর অনুতাপ করতে হবে না। 


কর্ম ও কর্মফল সম্পর্কে তোমাদের দুটি কাহিনী বলব । মনোযোগ সহকারে পাঠ 
করবে। 


এক সময় ভগবান বুদ্ধ শ্রাবন্তীর জেতবনে বাস করছিলেন । তখন সেতব্য নগরে এক 
ব্রাহ্মণ ছিলেন। তার ছত্ত নামক এক ছেলে ছিল। ব্রাহ্মণের আর কোন ছেলে ছিল না। 
পাশের রাজ্যে ছেলেকে গুরুর নিকট বিদ্যাশিক্ষার জন্য পাঠালেন । শিক্ষা শেষে ছেলে 
গুরুদক্ষিণা দেবার জন্য বাড়ি আসল । বাবা তার কোমরে এক হাজার টাকা বেঁধে 
দিলেন। তারপর বিদায় জানালেন। এসময় এক চোর ওত পেতে সব দেখছিল । চোর 
ছত্তের আগে গিয়ে জঙ্গলে লুকিয়ে রইল । 

এদিকে বুদ্ধ ভোরে ধ্যান থেকে উঠলেন । দিব্যচক্ষে দেখলেন, চোরের হাতে এ ছেলের 
মৃত্যু হবে। অথচ তার জীবন রক্ষা করার কোন উপায় ছিল না। কারণ সে পূর্ব জন্মে মানুষ 
হত্যা করেছিল। তার কর্মফল তাকে ভোগ করতেই হবে । বুদ্ধ আকাশ পথে ছত্তের সামনে 
উপস্থিত হলেন। বুদ্ধকে দেখে ছেলে হতবাক। ভগবান ছত্তকে বললেন, তুমি কোথায় 
যাচ্ছ? উত্তরে ছত্ত বলল, গুরু দক্ষিণা দেবার জন্য নগরে যাচ্ছি। বুদ্ধ জিজ্ঞেস করলেন, তুমি 
কি ত্রিশরণ ও পঞ্চশীল জান? না, আমিকিছুই জানি না । বুদ্ধ তাকে উপদেশ দিলেন । ত্রিশরণ 

ও পঞ্চশীলের ফল সম্পর্কে একটি গাথা মুখস্থ করলেন। 


ছত্ত গাথাটি আবৃত্তি করতে পথ চলল । এমন সময় চোর তাকে পেছন থেকে আঘাত 
করল । হাজার টাকা নিয়ে গেল। সে আঘাতে ছত্তের মৃত্যু হল। তখন সে ত্রিশরণ ও 
পঞ্চশীলে প্রতিষ্ঠিত ছিল। তাই ছত্ত মৃত্যুর পর তাবতিংস স্বর্গে জন্ম নিল। 


কুক 
৫১০৫০৯০০৯১৮ 
চিত্র,: তাবতিংস স্বর্ণের কনক বিমান 


দেখ, কুশল কর্মের কী প্রভাব! ছত্তের মনে মৃত্যুর সময় ধর্মভাব জাগ্রত ছিল । অল্পক্ষণ 
ত্রিশরণ ও পঞ্চশীল গ্রহণ করে স্বর্গে জন্ম নিল। অথচ মানুষ হত্যার কর্মফল এড়াতে 
পারে নি। 

আর একটি কাহিনী শোন। 


রাজগৃহে এক ধনী ছিলেন। তার কোনো অভাব ছিল না। অথচ তিনি মৃগ শিকার 
করতেন। প্রতি দিন মৃগ শিকার করা তার অভ্যাস ছিল। তার এক ধার্মিক বন্ধ উপদেশ 
দিতেন । বলতেন, প্রাণিহত্যা থেকে বিরত হও । পুণ্যকর্ম কর, না হয় দুঃখ পাবে । তিনি 
বন্ধুর উপদেশ গহণ করলেন না। 


ধার্মিক বন্ধ এক শীলবান ভিক্ষুর নিকট গেলেন। তাকে অনুরোধ করলেন, 
শিকারীকে উপদেশ দেবার জন্য । ভিক্ষু এক দিন সকালে ভিক্ষার জন্য মৃগশিকারীর গৃহে 
উপস্থিত হলেন । শিকারী তাকে দেখে আসনে বসালেন । ভিক্ষু তাকে প্রাণিহত্যার কুফল 
সম্পর্কে উপদেশ দিলেন । তাতেও তিনি শিকার করা ছাড়লেন না। 


অন্য দিন ভিক্ষু আবার শিকারীর বাড়িতে এলেন। প্রাণিহত্যা থেকে বিরত থাকার 
উপদেশ দিলেন । তাতে তিনি রাতে শিকার ছেড়ে দিলেন । কিন্তু দিনে শিকার করতেন । 


ক্রমে দিন যায়। তিনি অসুস্থ হয়ে পড়লেন । স্্রী-পুত্র সবাই চেষ্টা করেও বাঁচাতে 
পারলেন না। ভয়ে চিৎকার করতে করতে মারা গেলেন । তাকে শ্বশানে দাহ করা হল । 
কিন্তু প্রতি দিন রাতে তিনি বাড়ির পাশে এসে কাদতেন। 


এক দিন শিকারীর স্ত্রী বিহারে গেলেন । বুদ্ধকে এর কারণ জিজ্ঞেস করলেন । তিনি 
বললেন, তোমার স্বামী প্রাণিহত্যা করেছে। অসংখ্য মৃগ বধ করেছে । তাই নরকে উৎপন্ন 
হয়েছে। নরক যন্ত্রণা সহ্য করতে পারছে না। ফলে এভাবে কীদছে। স্ত্রী মৃতস্বামীর 
উদ্দেশ্যে সপঘদান করলেন । পরে স্রী-পুত্র উৎপাত থেকে রক্ষা পেলেন। 


দেখ, অকুশল কর্মের কী কুফল? তোমরা সবসময় কুশল কর্মে রত থাকবে । দান 
দেওয়া, শীল পালন করা-এগুলো কুশল কর্ম । জীবে দয়া, মানবসেবা প্রভৃতিও সৎকর্ম । 
এতে সকলের উপকার হয়। 


৪৩ 


বৌদ্ধধর্ম শিক্ষা 
অনুশীলনী 


ক. সঠিক প্রশ্নের উত্তরে টিক (৬) চিহ্ন দাও : 
১. ভাল কাজ করলে সবাই কী করে? 


ক. নিন্দা খ. প্রশংসা 
গ. তিরস্কার গ. ধিক্কার 
২. যারা চোখে দেখে না তাদের কী বলা হয়? 
ক. অন্ধ খ. বধির 
গ. পণ্ডিত ঘ. মূর্খ 
৩. মানুষ কিসের অধীন? 
ক. কর্মের খ. প্রকৃতির 
গ. স্্রী-পুত্রের ঘ. আত্মীয়-স্বজনের 
৪. কৃতকৃকর্মের জন্য কী করতে হয়? 
ক. আনন্দ খ. দুঃখ 
গ. শোক ঘ. অনুতাপ 
৫. ছত্ত কী আবৃত্তি করতে করতে পথ চলল? 
ক. কবিতা খ. গাথা 
গ. গান ঘ. মন্ত 
৬. বুদ্ধ শ্রাবস্তীর কোথায় বাস করতেন? 
ক. জেতবনে খ. উপবনে 


গ. নগরে ঘ. প্রান্তরে 

খ. নিচের প্রশ্নগুলোর উত্তর দাও : 
১. কুশল কর্ম ও অকুশল কর্মের মধ্যে পার্থক্য কী। 
২.বিভিন্ন রকম মানুষের কয়েকটি উদাহরণ দাও । 
৩.কর্মের সুফল সম্পর্কে একটি কাহিনী লেখ। 


৪.শিকারীর নরক যন্ত্রণা সম্পর্কে সংক্ষেপে বল। 


গ. সংক্ষেপে উত্তর লেখ : 
১.কর্ম কাকে বলে? 
২.কর্ম কয় প্রকার ও কী কী? 
৩. মানুষ কী অনুযায়ী ফল ভোগ করে? 
৫.কয়েকটি কুশল কর্মের উদাহরণ দাও । 


ঘ. বাম পাশের বাক্যাংশের সাথে ডান পাশের বাক্যাংশ মিলাও : 
১. বুদ্ধ কর্মকে ১. সবাই প্রশংসা করে। 
২.কৃতকুকর্মের জন্য আর ২. অনুতাপ করতে হবে না। 
৩.ভাল কাজ করলে ৩. রত থাকবে । 

৪. তোমরা সবসময় কুশলকর্মে ৪. শ্রেষ্ট স্থান দিয়েছেন । 


৪৫ 


বৌদ্ধধর্ম শিক্ষা 
একাদশ অধ্যায় 


তীর্থস্থান 
তীর্থস্থান কাকে বলে? 


বুদ্ধের স্মৃতিবিজড়িত পবিত্র স্থানকে তীর্থস্থান বলে। বুদ্ধের জীবনের বিশেষ 
বিশেষ ঘটনার স্থানকে মহাতীর্থ বলে । যেমন-_ 


সিদ্ধার্থের জন্মস্থান কোথায়? 

তোমরা জান লুষ্বিনী কাননে । 

তিনি কোথায় বোধি বা জ্ঞান লাভ করেন? 
বুদ্ধগয়ায় । 

গৌতম বুদ্ধ কোথায় সর্বপ্রথম ধর্ম প্রচার করেনঃ 
সারনাথে । 

তিনি কোথায় মহাপরিনিবণি লাভ করেন? 
কুশীনগরে । 

এ চারটি পবিত্র স্থানই চার মহাতীর্থ । 


আরও অনেক পবিত্র স্থান আছে। এগুলোও তীর্থস্থান নামে পরিচিত । যেমন_ 


নালন্দা, শ্রাবন্তী, রাজগৃহ, কপিলাবস্তু প্রভৃতি । ধর্মপ্রাণ নরনারী বছরের বিভিন্ন 
সময়ে তীর্থভ্রমণে যায় । 


এই তীর্থস্থানগুলোর ভ্রমণের উদ্দেশ্য কী বলতে পার? তীর্থস্থান দর্শন করলে 
অনেক জ্ঞান অর্জন হয়। ত্রিরত্বে শ্রদ্ধা বাড়ে। ধার্মিক ব্যাক্তিদের সাথে দেখা হয়। 
নিজের মঙ্গল ও সুখ শান্তি বৃদ্ধি পায়। ইহকালে পরম সুখে বাস করে। মৃত্যুর পর এই 
পুণ্যফলে স্বর্গ লাভ হয়। 


৪৬ 


বৌদ্ধধর্ম শিক্ষা 
তোমরা সুযোগ পেলে মা বাবার সাথে তীর্থদর্শন করবে । 
এবার আমরা চার মহাতীর্থের বিবরণ জানতে পারব। 


লুম্বিনী সিদ্ধার্থ গৌতমের জন্মস্থান । বৌদ্ধদের জন্য অতি পবিভ্র। নেপাল সীমান্তে 
অবস্থিত। এ স্থানটি বর্তমানে রোমিনী দেবী বা 'বুম্মিনদেই” নামে পরিচিত। রানী 
মহামায়া পিতৃগৃহে যাবার সময় সিদ্ধার্থ এ স্থানে জনুগ্রহণ করেন। 

সম্ট অশোক এখানে তীর্থভ্রমণে আসেন । তিনি একটি স্তম্ভ তৈরি করে দেন। এটি 
অশোকসতম্ভ নামে পরিচিত। 


এই অশোক স্তম্ভের পূর্ব পাশে লুম্বিনী মন্দির। মন্দিরে সিদ্ধার্থের জন্মের ঘটনা 
অভ্কিত আছে। 


৪৭ 

বুদ্ধগয়া 
বুদ্ধগয়া ভারতের বিহার প্রদেশে অবস্থিত। প্রাচীন নাম উরুবিন্ গ্রাম। গয়া শহর 
থেকে বেশি দূরে নয়। বুদ্ধগয়া ফন্পু নদীর তীরে অবস্থিত। এখানে বৈশাখী পূর্ণিমায় 
বোধিবৃক্ষমূলে সিদ্ধার্থ গৌতম বুদ্ধত লাভ করেন। এই বৃক্ষটির নাম মহাবোধী। 
বোধিমূলে একটি আসন আছে। এটা পাথরের তৈরি। আসনটির নাম বজ্রীসন। 
বোধিবৃক্ষের পাশে বুদ্ধগয়া মন্দির ৷ মন্দিরটিকে মহাবোধি মন্দির বলা হয়। 

চিত্র : বুদ্ধগয়া 


অনেক বৌদ্ধদেশ বুদ্ধগয়ায় বিহার ও মন্দির নির্মাণ করেছেন । 
প্রতি বৎসর লক্ষ লক্ষ লোক এখানে তীর্থভ্রমণে আসেন। 


৪৮ 


বৌদ্ধধর্ম শিক্ষা 
সারনাথ 


সারনাথ আরেক একটি মহাতীর্থ । ভারতের উত্তর প্রদেশের বারাণসীর নিকটে 
অবস্থিত ৷ সারনাথের পূর্বনাম ইসিপতন । 


বুদ্ধ প্রথমে এখানে ধর্ম প্রচার করেন । সেদিন ছিল আষাঢ় পূর্ণিমা । তিনি পঞ্চবগ্গীয় 
ভিক্ষুদের নিকট সর্বপ্রথম ধর্ম দেশনা করেন। 

চিত্র : সারনাথ 


এখানে একটি উদ্যান আছে। তাই এর নাম মৃগদাব। এ নামকরণের সাথে একটি 
সুন্দর কাহিনী আছে। কাহিন টি তোমরা শোন- 


অনেক কাল আগে সিদ্ধার্থ গৌতম এক মৃগকুলে জনুগ্রহণ করেন। মৃগ শিশুটির গায়ের রং 
ছিল সোনার মত। তাই তার নাম হয় সুবর্নমৃগ। বড় হয়ে এ মৃগশিশুটি হরিণ দলের নেতা 
হন। ইনিই হলেন বোধিসত্তু। বারাণসীর রাজা হরিণের মাংস খেতেন। প্রতিদিন তার জন্য 
একটি করে হরিণ মারা হত। বাচ্চা হবে এরকম একটা হরিণীকে হত্যার 


৪৯ 

জন্য আনা হল । দলনেতা বোধিসত্তের মায়া হল। পরিবর্তে তিনি নিজেই প্রাণ উৎসর্গ 
করতে গেলেন। রাজা দলনেতার গুণের পরিচয় পেয়ে মুগ্ধ হলেন। রাজা তার প্রার্থনা 
পূর্ণ করলেন। শুধু তা নয়। সেদিন থেকে রাজা হরিণের মাংস খাওয়া ছেড়ে দিলেন। 
তাই সারনাথের এ উদ্যানটির নাম হয় মৃগদাব। সেদিনের কাহিনীর কথা স্মরণ করে 
একটি উদ্যান করা হয়েছে । এ উদ্যানে হরিণ নির্ভয়ে বিচরণ করে। 


তোমরা তীর্থভ্রমণে গেলে উদ্যানটি দেখতে পাবে । 
কুশীনগর 
কুশীনগরে ভগবান বুদ্ধ মহাপরিনির্বাণ লাভ করেন। বর্তমান নাম কাশিয়া। ভারতের 
উত্তর প্রদেশে অবস্থিত । গোরক্ষপুরের কাছে। 
বুদ্ধের জীবিতকালে কুশীনগর ছিল একটি সাধারণ গ্রাম । এখানে বুদ্ধের পরিনির্বাণ 
মন্দির, বিহার ও ধর্মশালা আছে। 

চিত্র : কুশীনগর 
সেদিন ছিল বৈশাখী পূর্ণিমা । যমক শালবৃক্ষের নিচে শায়িত অবস্থায় তিনি 
মহাপরিনির্বাণ লাভ করেন। 


বৌদ্ধধর্ম শিক্ষা 
অন্শীলনী 


a 


ক. সঠিক উত্তরে টিক (৬) চিহ্ন দাও : 


>. 


কোন স্থানটি চার মহাতীর্থের অন্তর্গত । 


ক. লুস্বিনী খ. রাজগৃহ 
গ. নালন্দা ঘ. বৈশালী 


২. সিদ্ধার্থ কোথায় বুদ্ধত্ব লাভ করেন? 


8. 


ক. শ্রাবস্তীতে খ. বুদ্ধগয়ায় 
গ. কপিলাবস্তুতে ঘ. কুশীনগরে 


. বোধিমূলের আসনটির নাম কী? 


ক. বজীসন খ. রত্বাসন 
গ. পদ্মাসন ঘ. মৃগাসন 
ক. কাল খ. সোনার মত 
গ. নীল ঘ. সাদা 


খ. নিচের প্রশ্নরগুলোর উত্তর দাও : 


uu 

. তীর্থস্থান কাকে বলে? 

. কয়েকটি তীর্থস্থানের নাম বল। 
. মহাতীর্থ কাকে বলে? 

. মহাতীর্থ কয়টি ও কী কী? 


বুদ্ধ কোথায় বুদ্ধত লাভ করেন? 
সারনাথের প্রাচীন নাম কী? 


. তীর্থভ্রমণ করলে কী কী লাভ হয়? 

গ. বামপাশের বাক্যাংশের সাথে ডান পাশের বাক্যাংশের মিল কর : 


বাম ডান 
১. সিদ্ধার্থের জন্মস্থান ১. বজ্লাসন । 
২. বুদ্ধ সর্বপ্রথম ধর্ম প্রচার করেন ২. ফল্ু নদীর তীরে অবস্থিত । 
৩. বুদ্ধগয়া ৩. সারনাথ। 
8. আসনটির নাম ৪. মহাতীৰ্থ । 
৫. সারনাথ আরেকটি ৫. লুম্বিনী কাননে । 

দ্বাদশ অধ্যায় 
জাতক 


জাতকের অর্থ কী? জাতক শব্দের অর্থ যিনি জাত বা জনুগ্রহণ করেছেন। জাতক 
কাহিনী কোনো গল্প নয়। ভগবান বুদ্ধের পূর্বজন্মের কাহিনীই জাতক প্রতিটি জাতক 
উপদেশে ভরপুর ৷ বুদ্ধ তার শিষ্যদের ধর্মোপদেশ দিতেন । এ সময় প্রায়ই তিনি তার 
পূর্ব-জন্মের ঘটনা উল্লেখ করতেন । এজন্য প্রতিটি জাতক কাহিনী অত্যন্ত মূল্যবান । 


প্রত্যেক জাতকের তিনটি অংশ আছে- 

১. ভূমিকা 

২. অতীত কাহিনী বা মূল বিষয়বস্তু 

৩. সমবধান । 

এ শ্রেণীতে তোমরা চারটি জাতক কাহিনী পড়বে । জাতকগুলো শিখবে । অন্যদের 
কাহিনী শোনাবে । জাতকের উপদেশ মনে রাখবে । এসব উপদেশ মেনে চলবে । 


বক জাতক 


অতীতকালে গভীর বনে ছিল এক পদ্মপুকুর। তখন সেই বনে বোধিসত্ত বৃক্ষদেবতা 
হয়ে বাস করছিলেন । একটু দূরে ছিল আর একটি পুকুর । সেই পুকুরে ছিল অনেক মাছ। 
মাছেরা হেসে খেলে দিন কাটাচ্ছিল। 


গ্রীষ্মকালে পুকুরের পানি কমে গেল। এক বক মাছগুলোকে খাওয়ার চিন্তা করল। সে 
জলের ধারে ভান করে দাড়িয়ে রইল ৷ মাছেরা বককে বলল বন্ধু কী ভাবছ? বক বলল, 
আমি তোমাদের কথাই ভাবছি। মাছেরা শুনে তো অবাক। বকেরা মাছের কথা ভাবে 
এমন কথা কেউ কোনোদিন শোনেনি । মাছেরা জিজ্ঞেস করল, আমাদের জন্য আবার 
কীসের চিন্তা। বক উত্তরে বলল, এই পুকুরের জল শুকিয়ে যাচ্ছে। ভয়ানক গরম 
পড়ছে । তোমাদের কষ্ট হবে । তাই ভাবছি। 

আমি তোমাদের জন্য একটি উপায় বের করেছি। তোমরা যদি রাজি থাক তাহলে 
পাশের পদ্মপুকুরে চল। আমি তোমাদের এক এক করে নিয়ে যাব। বিশ্বাস না হলে 
একটি মাছ আমার সঙ্গে চল। সে পদ্মপুকুর দেখে আসবে । মাছেরা পরামর্শ করে এক 
বুড়ো মাছকে বকের সঙ্গে পাঠাল । বক মাছটিকে সেই পদ্মপুকুরে ছেড়ে দিল। বুড়ো মাছ 
সাতার কেটে এর বিশাল আকার বুঝতে পারল । বক আবার তাকে শুকনো পুকুরে নিয়ে 
এল । বুড়ো মাছ পদ্মপুকুরের সুযোগ-সুবিধা বর্ণনা করল। মাছেরা তার কথা বিশ্বাস 
করল । তারা বকের সঙ্গে যেতে রাজি হল। 

এর পর বক এক একটি করে মাছ নিয়ে যায়। আর গাছের ডালে বসে মাছ খায়। 
কাটাগুলো গাছের নিচে ফেলে দেয়। 


২ 
২ ২ ২% \ 
ইউ উউ 

১ NA SA |. 


SS XN 
SF ও > NN) 


NA) f রী A 
A LL RA ৬২২৮৬ ৮ 
টঁ ১১১৫ 1 ৭০, 
HSIN 
সিং ূ Ml 
Fil) NN | 
রম 


NM ই 


ATS 


রে ২১২ 
মা টা ২) ১) 
i ) নর (a 


2৯৯৯২ ডং গু NS Al A মী A 
৯ ২ A N\A 


চিত্র : গাছের ডালে বসে বক মাছ খাচ্ছে, পাশে পদ্মপুকুর 

এভাবে পুকুরটি মাছশূন্য হয়ে গেল। শেষে থাকার মধ্যে সেখানে রইল এক কাঁকড়া । 
বক তাকেও খেতে ইচ্ছে করল । বক বলল, ওহে কাঁকড়া, সব মাছ পদ্ম পুকুরে রেখে 
এলাম । এবার তোমাকেও সেখানে নিয়ে যাই। আমার সঙ্গে চল। কাঁকড়ার মনে সন্দেহ 
হল। মাছগুলোকে বক হয়ত খেয়ে ফেলেছে। কাঁকড়া বলল নিতে চাও তো ভালো কথা । 
তবে তোমার ঠোঁটে আমি করে যাব না। তুমি হয়ত আমায় পথে ফেলে দেবে তাহলে 
আমার হাড়গোড় ভেঙে যাবে । আমি পা দিয়ে তোমার গলা জড়িয়ে ধরব। তারপর 
আমাকে নিতে পার । কীকড়ার উদ্দেশ্য না বুঝে বক তাতেই রাজি হল। কাকড়া পা দিয়ে 
বকের গলা জড়িয়ে ধরল। বক তাকে নিয়ে প্রথমে সেই পদ্মপুকুর দেখাল। তারপর 
গাছের দিকে উড়ে চলল । কীকড়া বলল-আমাকে ওদিকে নিয়ে যাচ্ছ কেন? বক বলল, 
তুই আমার কাধে চড়েছিস। তাই বলে আমি কি তোর চাকর হয়েছি? গাছের তলায় 
একরাশ কাটা দেখছিস না। সব মাছ খেয়েছি। এবার তোর পালা । 


কীকড়া বলল-আমাকে মাছগুলোর মত বোকা পেয়েছ? তুমি নিজের ফাদে নিজেই 
ধরা পড়েছ। আমাকে খাওয়া তো দূরের কথা আজ তুমি নিজেই মরবে । আমি তোমার 
গলা কেটে মাটিতে ফেলে দেব। কাকড়া তার পা দিয়ে বকের গলা চেপে ধরল। বক 
ব্যথায় কাতরাতে লাগল। তার চোখ দিয়ে পানি পড়তে লাগল। সে প্রাণ ভয়ে 
বলল-প্রভু, আপনি আমাকে মারবেন না। আমি আপনাকে পদ্মপুকুরে ছেড়ে দেব। 
কাকড়া বলল-তবে তাই কর। 


তখন বক পদ্মপুকুরের দিকে উড়ে চলল । কীকড়ার কথামত তাকে জলের ধারে 
কাদায় ছেড়ে দিল। কাকড়া নামার সময় বকের গলায় জোরে চাপ দিল । পায়ের চাপে 
বকের গলা দু'ভাগ হয়ে গেল। এর পর থেকে কীকড়া পদ্মপুকুরে সুখে দিন কাটাতে 
লাগল । বৃক্ষদেবতারুপী বোধিসত্ত কীকড়ার বুদ্ধির প্রশংসা করলেন । 


জাতকটি পড়ে তোমরা কী বুঝলে? বেশি চালাকি করা ভাল নয়। বকের পরিণতি 
থেকে তোমরা তা বুঝতে পারলে । 


উপদেশ : অতি চালাকের গলায় দড়ি। 

সিংহচর্ম জাতক 


অনেক দিন আগের কথা । বারাণসীর রাজা ছিলেন ব্রহ্মদত্ত। তখন বোধিসত্ত এক 
কৃষক পরিবারে জন্ম নিয়েছিলেন। তিনি কৃষিকাজ করে জীবন ধারণ করতেন সেসময় 
এক বণিকের একটি গাধা ছিল । বণিক গাধার পিঠে মাল নিয়ে বাণিজ্যে যেত। 


বণিক এক দিন একটি সিংহের চামড়া কুড়িয়ে পেল। বণিকের মনে এক দুষ্টু বুদ্ধি 
এল । সে ভাবল-ভালই হল । সে গাধাকে সিংহের চামড়া পরাবে ৷ কৃষকের শস্য ক্ষেতে 
গাধাটিকে ছেড়ে দেবে । কৃষকেরা গাধাটিকে সিংহ মনে করবে । ভয়ে তারা কাছে আসবে 
না। গাধা পেটপুরে খেতে পারবে । গাধার খাবার নিয়ে তার চিন্তা করতে হবে না। 


যে কথা সেই কাজ । গাধার খিদে পেলে সে প্রায়ই শস্য খেতে ছেড়ে দিত। গাধা শস্য 
খেত । বণিক দুরে দাঁড়িয়ে দৃশ্য দেখত। আর খুব মজা পেত। কিন্তু এদিকে চাষীদের 
দুঃখের সীমা ছিল না। তাদের ফসল নষ্ট হতে লাগল। তারা সিংহের ভয়ে কাছে 
আসার সাহস পেত না। 


এক দিন বণিক একটি গ্রামে এসে পৌঁছাল। নিজের বিশ্রাম ও আহারের জন্য জায়গা 
ঠিক করল। এদিকে গাধাটিকে চাষীদের শস্যক্ষেতে ছেড়ে দিল। গাধাও মনের আনন্দে 
শস্য খেতে লাগল । চাষীরা গাধাটিকে সিংহ মনে করল । প্রথমে তারা ক্ষেতের দিকে গেল 
না। গ্রামবাসী সবাইকে খবর দিল। তারা ক্ষেতের কিছু দূরে জড়ো হল। সকলে মিলে 
বুদ্ধি করল। তারা সবাই ঢাক-ঢোল বাজাতে লাগল । সবাই মিলে চিৎকার শুরু করে 
দিল। 

গাধাটি চিৎকার আর শব্দ শুনে ভয়ে অস্থির । এদিক সেদিক ছুটাছুটি করতে লাগল। 
প্রাণের ভয়ে গাধা তখন নিজের স্বরে ডাকতে লাগল । গাধার স্বর শুনে সবাই অবাক। 

বোধিস্ত তখন সেই গ্রামের অধিবাসী । তিনি শব্দ শুনে বুঝতে পারলেন এটি সিংহের 
ডাক নয়। গাধার স্বর। এর পর সবাই মিলে কী করল জানো? গ্রামের লোকেরা 
লাঠিসোটা নিয়ে ছুটে এল! আর গাধাকে পিটাতে লাগল । পিটুনি খেয়ে গাধার মরমর 
অবস্থা । সিংহের চামড়া ছিনিয়ে নিয়ে গাধাটিকে ফেলে রেখে গেল। 


বণিক গাধার এ অবস্থা দেখে খুবই দুঃখ পেল । সে বলল, গাধাটি শব্দ করেই নিজের 
সর্বনাশ করল। তা না হলে সে সারা জীবন মনের সুখে শস্য খেতে পারত । বণিকের 
কথার সঙ্গে সঙ্গেই গাধাটি মারা গেল । বণিক মনের দুঃখে চলে গেল । 


জাতকটি পড়ে তোমরা কী বুঝলে? 


ছলচাতুরি করা ভালো নয়৷ প্রতারণা করার ফলে বণিক তার গাধাটিকে হারাল। সে 
নিজেই নিজের সর্বনাশ করল । তোমরা কখনও কাউকে প্রতারণা করবে না। 


উপদেশ- প্রতারণা করার ফল শুভ নয় । 

তিত্তির জাতক 


বহুকাল আগের কথা । হিমালয়ের পাশে একটি বিরাট ন্যগ্রোধ বৃক্ষ ছিল। সেখানে 
ছিল এক তিত্তির, এক মর্কট ও একটি হাতি। তারা বন্ধৃভাবে বাস করত । হঠাৎ এক 
সমস্যা দেখা দিল। তাদের মনে প্রশ্ন এল । বয়সে তাদের মধ্যে কে বড়? আর কে ছোট? 
তারা বুঝতে পারল, এভাবে বিচরণ করা ঠিক নয়। তাদের মধ্যে বয়জ্যেষ্ঠ কে জানতে 
হবে । বয়োবৃদ্ধকে তারা মর্যাদা দিবে । ন্যগ্রোধ বৃক্ষের নিচে পরামর্শ সভা বসল । তারা 
বহু চিন্তা ভাবনা করল । কিন্তু কে বড় কেউই বলতে পারল না। 


চিত্র: তিন্নির, মর্কট ও হাতি পরামর্শ করছে 

অবশেষে এক উপায় বের করল প্রথমে হাতিকে জিজ্ঞেস করল, ভাই হাতি, তুমি 
এই বৃক্ষকে কত বড় দেখেছ? হাতি বলল, আমার শৈশবকালে এই গাছ ছোট ছিল। 
আমি এই গাছের উপর দিয়ে চলে যেতাম । এর শাখা আমার নাভি ছুয়ে যেত। 


মর্কট বলল, এগাছ তখন অনেক ছোট ছিল। আমি মাটিতে বসে এর আগডালের 
কচি পাতা খেতাম । 


সবশেষে তিত্তির বলল, অন্য জায়গায় এরুপ একটি গাছ ছিল। আমি এঁ গাছের ফল 
বীচিসহ খেয়েছিলাম । আর এখানে মলত্যাগ করেছিলাম । সেখান থেকেই এই গাছের 
জন্ম । এই গাছের জন্মের পূর্বেই আমার জন্ম । কাজেই আমি বয়সে তোমাদের অনেক 
বড়। 


তখন মর্কট ও হাতি বুঝতে পারল তিন্তিরই বয়োজ্যেষ্ঠ। তারা বলল, আপনি 
আমাদের চেয়ে বয়সে বড় । আপনাকে আমরা এখন থেকে সম্মান প্রদর্শন করব । আমরা 
আপনাকে অভিবাদন করব । আপনি আমাদের উপদেশ দেবেন । আমরা সেভাবে চলব। 


তখন থেকে তিত্তির তাদের সদুপদেশ দিত। সে তাদের শীল শিক্ষা দিল। আর 
নিজেও ব্রত পালন করতে লাগল । তারা মিলেমিশে সুখে বাস করতে লাগল । 


জাতক কাহিনী পড়ে তোমরা কী জানতে পারলে? পশুপাখিরাও বয়োবৃদ্ধকে সম্মান 
করে। যাঁরা বয়োবৃদ্ধ তাঁরা পূজনীয় । তোমরা বৃদ্ধাদের শ্রদ্ধা করবে । তাঁদের মর্যাদা 
রক্ষা করবে। তাঁদের উপদেশ সব সময় মনে রাখবে । তাঁদের সেবা করে পুণ্যফল লাভ 
করবে। 


উপদেশ : বয়োজ্যেষ্টদের সব সময় সম্মান করা উচিত। 

সুবর্ণহংস জাতক 
পুরাকালে বোধিসত্তু এক ব্রাহ্মণকুলে জন্মগ্রহণ করেছিলেন । এক ব্রাহ্মণ কন্যার সাথে 
তাঁর বিয়ে হয়েছিল। তাঁর ছিল তিন কন্যা। নন্দা, নন্দাবতী ও সুন্দরীনন্দা। বোধিসত্ব 
অকালে মারা যান । তাঁর স্ত্রী ও তিন কন্যা অভাবে পড়ল। প্রতিবেশীর বাড়ি কাজ করে 
তারা অনু জোগাত। 


এদিকে বোধিসত্ত মৃত্যুর পর সুবর্ণহংস হয়ে জন্ গ্রহণ করেন । সুবর্ণহংস অর্থ সোনার 
হাঁস। তাঁর দেহের পালকগুলো ছিল সোনার। এক দিন তার পূর্ব জন্মের কথা মনে 
পড়ল । ব্ৰাহ্মণী ও তাঁর কন্যারা কেমন আছে জানার ইচ্ছে হল। খোঁজ নিয়ে জানলেন 
তারা অতি দুঃখে দিন কাটাচ্ছে। পরের বাড়ি দাসীর কাজ করছে। বোধিসত্তু মনে বড় 
দুঃখ পেলেন । 


তিনি ভাবলেন, কীভাবে তাঁদের দুঃখ কষ্ট দূর করবেন? এক দিন তিনি তাঁদের কুঁড়ে 
ঘরের দরজায় হাজির হলেন। তার স্ত্রী ও কন্যারা সোনার হাঁস দেখে তো অবাক। তারা 
জিজ্ঞেস করল, প্রভু, আপনি কোথা থেকে এসেছেন? বোধিসন্ত তখন তাঁর নিজের পরিচয় 
দিলেন। মেয়েদের বলেন, আমি তোমাদের বাবা । মৃত্যুর পর সুবর্ণহংস হয়ে জন্মেছি । আমি 
তোমাদের দুঃখ কষ্ট দূর করব । মাঝে মাঝে আমি একটি করে সোনার পালক দেব । পালক 
বিক্রি করে টাকা পাবে । সেই টাকায় সংসার চলবে । আর অভাব থাকবে না। এই বলে একটি 
পালক দিয়ে চলে গেলেন ব্রাহ্মণী ও তার মেয়েরা ভারি খুশি । 


এভাবে বোধিসত্তু মাঝে মাঝে এসে পালক দিয়ে যেতেন। তারা পালক বিক্রি করে 
অনেক টাকা পেত। তাদের আর কোন অভাব রইল না। মহাসুখে তাদের দিন কাটতে 
লাগল । 


কিছু দিন না যেতে না যেতেই ব্রাহ্মণীর লোভ বেড়ে গেল। সে মেয়েদের ডেকে বলল, 
ইতর প্রাণীদের বিশ্বাস নেই। এক দিন হয়ত এখানে আসা বন্ধ করে দেবেন। তখন 

আমাদের কোন উপায় থাকবে না। কাজেই এবার এলে তার সমস্ত পালক তুলে নেব। 
মেয়ের বাপের কট ভেবে রাজি হল না। কিন্তু ব্রাহ্মণী তার লোভ সামলাতে পারল না 

চিত্র : সুবর্ণহংসের ঠোঁটে পালক 
এক দিন বোধিসত্ পূর্বের ন্যায় এলেন ব্রাহ্মণী তাঁকে আদর করে ঘরে ডেকে নিল। 
জোর করে ধরে তাঁর সমস্ত পালক উপড়ে নিতে লাগল । বোধিসত্ব ব্যথায় ছটফট 
করতে লাগলেন । এতেও ব্রাহ্মণীর মনে মায়া মমতা হল না। বোধিসত্তের ইচ্ছার বিরুদ্ধে 
পালক তুলে নিল। পালকগুলো মুহূর্তে সাদা হয়ে গেল ব্রান্মণী হায় হায় করতে লাগল। 
সেজন্য বলা হয়েছে_ 
যা কিছু পাও, তাতেই তুষ্ট রাখ মন 
পাপাচারে রত থাকে অতি লোভীজন 
জাতকটি পড়ে তোমরা অতি লোভের পরিণতি জানলে । ব্রান্মণী লোভ করতে গিয়ে 
সব হারাল । পাপের শাস্তি কেউ এড়াতে পারে না। তারা আবার গরিব হয়ে গেল। 
তোমরা কখনও লোভ করবে না। যা পাবে, তাই নিয়ে সন্তুষ্ট থাকবে । অতি লোভের 
ফল কখনও ভাল হয় না। 


উপদেশ : অতি লোভে তাঁতি নষ্ট । 

অনুশীলনী 


ক. সঠিক উত্তরে টিক (৭) চিহ্ন দাও : 
১. জাতক কার পূর্বজন্মের কাহীনি? 


ক. বারাণসীরাজের খ. বুদ্ধের 
গ. ব্রান্মদত্তের গ. সোমদত্তের 
২. প্রত্যেক জাতকের কয়টি অংশ? 
ক. পাঁচটি খ. চারটি 
গ. তিনটি ঘ. দুটি 
৩. গ্রীষ্মকালে কীসের পানি কমে গেল? 
ক. নদীর খ. কুপের 
গ. সাগরের ঘ. পুকুরের 
৪. মাছের কাঁটা কোথায় ফেলত? 
ক. পদ্মপুকুরে খ. মাঠে 
গ. গাছের নিচে ঘ. বনে 
৫. সিংহচর্ম জাতকে বুদ্ধ কোন পরিবারে জন্ম নেন? 
ক. কৃষক খ. বণিক 
গ. ক্ষত্রিয় ঘ. ব্ৰাহ্মণ 
৬. বণিক কীসের চামড়া কুড়িয়ে পেল? 
ক. গরুর খ. মহিষের 
গ. হরিণের ঘ. সিংহের 


৬২ 

৭. তিত্তির, মর্কট ও হাতি কোন বৃক্ষের নিচে বাস করত? 


ক. বোধিবৃক্ষ খ. ন্যগ্রোধ বৃক্ষ 

গ. বরুণ বৃক্ষ ঘ. আম বৃক্ষ 
৮. তাদের মধ্যে কে বয়োজ্যেষ্ঠ? 

ক. তিত্তির খ. হাতি 

গ. মর্কট ঘ. কেহই না 
৯. সুবর্ণহংস অর্থ- 

ক. রুপার হাঁস খ. রাজহাঁস 

গ. সোনার হাঁস ঘ. সাদা হাঁস 
১০. বৌধিসত্ব স্ত্রী- কন্যাদের কী দিতেন? 

ক. সাদী পালক খ. সোনার পালক 

গ. রুপার পালক ঘ. খাঁটি পালক 


খ. নিচের প্রশ্নগুলোর উত্তর দাও : 
১. জাতক শব্দের অর্থ কী? 
২. জাতকের কয়টি অংশ ও কী কী? 
৩. তোমার পাঠ্যপুস্তকে কয়টি জাতক আছে? 
৪. জাতকের কাহিনী পড়ে কী পাওয়া যায়? 


গ. ১. বোধিসত্ত বৃক্ষদেবতা হয়ে কোথায় বাস করেছিলেন? 
২. বক মাছদের কী বলল? 
৩. বকের কী পরিণতি হল? 
৪. কাঁকড়া কীভাবে রক্ষা পেল? 
৫. বক জাতকের উপদেশ লেখ । 

. ১. বণিক গাধাকে সিংহের চামড়া পরিয়ে ছেড়ে দিত কেন? 
২. গ্রামের লোকেরা একদিন কী করল? 

৩. গাধার ডাক কে বুঝতে পেরেছিলেন? 

৪. গাধার কী অবস্থা হল? 

৫. সিংহচর্ম জাতকের উপদেশ লেখ? 


. ১. তিত্তির, মর্কট ও হাতির কী সমস্যা দেখা দিল? 
২. কীভাবে সমস্যা সমাধান হল? 

৩. তারা বয়োজ্যেষ্ঠ তিত্তিরকে কী বলল? 

৪. তিত্তির তখন থেকে কী করত? 

৫. তিত্তির জাতক থেকে কী উপদেশ পেলে? 


. ১. বোধিসত্তের স্ত্রী ও কন্যারা কষ্টে দিন কাটাত কেন? 
২. তাদের অবস্থা কী ভাবে ভালো হল? 

৩. ব্ৰাহ্মণী সুবর্ণহংসের পালকগুলো তুলে নিল কেন? 
৪. পালকগুলো সাদা হয়ে গেল কেন? 

৫. সুবর্ণহংসের জাতকের উপদেশ লেখ । 


. বাম পাশের বাক্যাংশের সাথে ডান পাশের বাক্যাংশের মিল কর : 


বাম ডান 
১. কাঁকড়া পা দিয়ে ১. সুবর্ণহংস হয়ে জন্ম নিলেন। 
২. গাধাটিকে চাষিদের ২. বকের গলায় জড়িয়ে ধরল । 
৩. পশুপাখিরাও বয়োবৃদ্ধকে ৩. উপদেশে ভরপুর । 
৪. বোধিসত্ব মৃত্যুর পর ৪. শস্য ক্ষেতে ছেড়ে দিত। 
৫. প্রতিটি জাতকই ৫. সম্মান করে। 

ত্রয়োদশ অধ্যায় 


গৌতম বুদ্ধের শিষ্য-প্রশিষ্য 


বুদ্ধ সর্বপ্রথম ধর্ম প্রচার করেছিলেন সারনাথে। প্রথম পাচজন শিষ্য পঞ্চবীয় শিষ্য 
নামে অভিহিত। তারা হলেন কৌন্ডিণ্য, ভদ্রিয়, বস্প, মহানাম ও অশ্বজিৎ। অনেকে 
সংসার ত্যাগ করে বুদ্ধের নিকট দীক্ষা নিয়েছিলেন । তাদেরকে শিষ্য বলে। সংসার ধর্ম 
পালন করেও বৌদ্ধ ধর্মে দীক্ষা নেওয়া যায়। তারা গৃহীশিষ্য। মহাকাশ্যপ, আনন্দ, 
উপালি, যশ তার ভিক্ষু শিষ্য ছিলেন। তাদের শিষ্যদের প্রশিষ্য বলা হয়। 


বুদ্ধের চার জন শিষ্য-প্রশিষ্যের জীবনচরিত ও অবদান সম্পর্কে তোমরা জানবে । 
তাদের জীবনী তোমরা মনোযোগ দিয়ে পাঠ করবে। 


আনন্দ 


আনন্দ ছিলেন বুদ্ধের শিষ্যদের অন্যতম । তার পিতার নাম অমিতোদন। তিনি 
ছিলেন সিদ্ধার্থের কাকা । আনন্দের জন্মের সময় আত্মীয়স্বজন সবাই আনন্দ 
করেছিলেন । তাই তার নাম রাখা হয় আনন্দ। 


সিদ্ধার্থ ও আনন্দ একই দিনে জন্মগ্রহণ করেছিলেন । তারা উভয়ে রাজপরিবারের 
সন্তান। আনন্দ সিদ্ধার্থের বাল্যবন্ধ ছিলেন। আনন্দ বাল্যকাল থেকে দয়ালু ছিলেন। 
গরিব দুঃখীদের সাহায্য করতেন । 


আনন্দ ছিলেন বুদ্ধের প্রিয় শিষ্য। সুবক্তা হিসেবে তার খ্যাতি ছিল। শাক্য 
রাজকুমারদের মধ্যে আনন্দের প্রাধান্য ছিল। তার ব্যবহারে সবাই খুশি হতেন। তাই 
সকলের নিকট আদরণীয় ছিলেন । 


বুদ্ধের কোন স্থায়ী সেবক ছিল না। পাশে যারা থাকতেন তারা সেবা করতেন। 
এভাবে ৫৫ বছর কেটে গেল। বুদ্ধের একজন স্থায়ী সেবকের প্রয়োজন হল । অনেক 
ভিক্ষুই বুদ্ধের সেবক হতে চেয়েছিলেন। কিন্তু বুদ্ধ আনন্দকেই স্থায়ী সেবক করতে 
রাজি হন। 

আনন্দ অত্যন্ত খুশি মনে তার কর্তব্য পালন করতেন । তিনি বুদ্ধের প্রয়োজনীয় সব 
কাজ করতেন । বৈশাখী পূর্ণিমায় বুদ্ধ পরিনির্বাণ লাভ করবেন। শুনে আনন্দ দুঃখ 
পেলেন। এ সময় বুদ্ধ আনন্দকে উপদেশ দিলেন । তিনি বললেন-আনন্দ, তুমি শোক 
করবে না। সকলেই মৃত্যুর অধীন। অনেকদিন তুমি আমার সেবাযত্র করেছ। এখন 
মনোযোগ দিয়ে জ্ঞান সাধনা কর। তুমি সফল হবে । আনন্দ বুদ্ধের সমস্ত ধর্মোপদেশ 
মুখস্থ করে রেখেছিলেন । তাই তিনি ধর্মভান্ডারিক নামে অভিহিত । 

চিত্র : বুদ্ধের অন্তিম উপদেশ প্রদান 


বুদ্ধের বাণী সংগ্রহে আনন্দের অবদান উল্লেখযোগ্য । তিনি প্রথম সংগীতিতে 
বুদ্ধবাণী আবৃত্তি করেছিলেন। এগুলো সূত্র পিটকে লেখা আছে। বুদ্ধের শিষ্য- 
প্রশিষ্যদের মধ্যে আনন্দের অবদান সবচেয়ে বেশি । 
৬৬ 

উপালি 


কপিলাবস্তুর নাপিত বংশে উপালির জন্ম । পিতার নাম জানা যায় না। মার নাম মন্তানী । 
মা বাবা নাম রেখেছিলেন পূর্ণ । তিনি শাক্য কুমারদের খেলার সাথী ছিলেন। পরে তার 
নাম হয়েছিল উপালি। 


শাক্যকুমাররা প্রবজ্যা নেবেন । দল বেঁধে বুদ্ধের কাছে যাচ্ছেন। পূর্ণও তাদের সঙ্গে 
ছিলেন। পথে কুমাররা তাদের মুল্যবান পোশাক খুলে পূর্ণকে দিলেন । বললেন-এ সব 
তোমার, আমারা তোমাকে দিয়ে দিলাম। এগুলো নিয়ে কপিলাবস্তুতে ফিরে যাও । 
একথা বলে শাক্যকুমাররা তাদের পথে এগিয়ে চললেন । 


কিছু দূর গিয়ে পূর্ণ চিন্তা করতে লাগলেন। এঁরা সবাই রাজবংশের ছেলে । আমার 
জন্ম তো নাপিতের বংশে । রাজবংশের ছেলেরা ধনদৌলত ত্যাগ করে প্রবৃজ্যা নিচ্ছেন। 
আমি কেন পারব না। আমি তো ধনী নই। আমার জন্য তো আরও সহজ । আমিও 
তাদের সাথে প্রবৃজ্যা গ্রহণ করব । 


তার চলার পথে ছিল একটি গাছ। গাছটির ডালে রাজকুমারদের পোশাকগুলো 
ঝুলিয়ে রাখলেন । তিনিও শাক্যকুমারদের সঙ্গে একই পথে এগিয়ে গেলেন। 


বুদ্ধ তখন মনল্লরাজ্যের এক বাগানে অবস্থান করছিলেন। শাক্যকুমাররা সেখানে 
বুদ্ধের নিকট উপস্থিত হন। রাজপুত্ররা প্রবজ্যা প্রার্থনা করলেন। তখন পূর্ণও উপস্থিত 
হলেন। পূর্ণ দীক্ষা নেওয়ার ইচ্ছা নিবেদন করলেন। আনন্দের অনুরোধে বুদ্ধ পূর্ণকে 
সর্বপ্রথম প্রব্রজ্যা দিলেন। 


তিনি মেধাবী ও বিনয়ী ছিলেন। বুদ্ধ যেখানে যেতেন সঙ্গে থাকতেন। বুদ্ধের নিকট 
নিয়মনীতি শিক্ষা করতেন । উপালি সমস্ত বিনয় পিটক মুখস্ত করেন। 


তিনি প্রথম সংগীতিতে সমস্ত বিনয় পিটক আবৃত্তি করেছিলেন । বুদ্ধের শিষ্য 
প্রশিষ্যদের মধ্যে তার অবদানও কম নয়। 

থেরী পূর্ণা 


পূর্ণা এক কৃতদাসী ৷ রাজগৃহের একজন ধনী শ্রেষ্ঠীর বাড়িতে সে কাজ করত। এক 
দিন শ্রেষ্ঠীর ঘরে নিমন্ত্রণ ছিল। তার কাজ ছিল ধান ভানা। কিন্তু সারাদিন খেটেও শেষ 
করতে পারলনা । রাতেও ধান ভানতে লাগল । 


রাত গভীর ৷ সে বড়ই পরিশ্রান্ত । বাইরে এসে দীড়াল। শ্রেষ্ঠীর বাড়ির কাছেই ছিল 
এক বৌদ্ধ বিহার। সে বিহারে ভগবান বুদ্ধ বহু শিষ্যসহ থাকতেন । পূর্ণা দেখল, এই 
গভীর রাতে কক্ষে বাতি জুলছে। পূর্ণার মনে প্রশ্ন জাগল। তারা কি সবাই জেগে 
আছেন? ঘুমোন নি কেন? আমি কৃতদাসী ৷ কষ্ট এবং দুশ্চিন্তায় আমার চোখে ঘুম নেই। 
ভিক্ষদের তো দুশ্চিন্তা নেই। তারা কেন ঘুমোন নি? 

দীড়িয়ে দাড়িয়ে পূর্ণা এসব কথা ভাবল। তখন আকাশে ভোরের সূর্যের আলো। 
এখনও সে কিছু খায় নি। শ্রেষ্ঠীর রান্নাঘরে একটি পাত্রে কিছু আটা ছিল। সে ভাবল, 
খান কয়েক রুটি তৈরি করে নিই না কেন? বসে বসে খেতে পারব। 


তাড়াতাড়ি তৈরি করতে গিয়ে রুটির কিছু অংশ পুড়ে গেল। আধপোড়া রুটি পুঁটুলি 
৪৮৪ 03258359889 


বৌদ্ধধর্ম শিক্ষা 
চমকে উঠে পূর্ণা দেখে অদূরে বুদ্ধ। সশিষ্য এগিয়ে আসছেন । সারিবদ্ধ শিষ্যদের 
হাতে ভিক্ষাপাত্র। বুদ্ধ করুণার আধার । পূর্ণার মন আনন্দে ভরে উঠল । ভাবল, আমি 
আজ বুদ্ধকে দান দিয়ে ধন্য হব। চোখে জল এল পূর্ণার। কোন সাহসে তাকে এই 
পোড়া রুটিগুলো দেবে যদি ছুঁড়ে ফেলে দেন। 


ভগবান বুদ্ধ কাছে এগিয়ে এলেন। পূর্ণার মনে সাহস এল । পোড়া রুটি কয়খানা বুদ্ধের 
ভিক্ষাপাত্রে দিল। বুদ্ধকে প্রণাম করে বলল-প্রভু, সামান্য দান গ্রহণ করে কৃতার্থ করুন । বুদ্ধ 
দেখলেন, পূর্ণার শ্রদ্ধা অত্যন্ত বেশি। তিনি রুটিগুলো গ্রহণ করলেন। শিষ্যদের ভাগ করে 
দিলেন। শিষ্যদের কাছে পূর্ণার দানের প্রশংসা করলেন। বুদ্ধ পূর্ণাকে আশীর্বাদ করলেন। 
পূর্ণা তার দীক্ষা নিলেন । পরে তিনি থেরী পূর্ণা নামে পরিচিত হন। 


অতীশ দীপংকর 


হাজার বছর আগের কথা । ঢাকা জেলার বিক্রমপুরের বজ্যোগিনী গ্রাম । এখানেই 
জন্ম হয় অতীশ দীপংকরের । তাঁর পিতার নাম কল্যাণশ্রী ৷ মাতা প্রভাবতী । পিতা মাতা 
এই নবজাত শিশুর নাম রাখলেন চন্দ্রগর্ভ। 


চন্দ্রগর্ভ ছিলেন অত্যন্ত মেধাবী । অল্প সময়ে তিনি ব্রিপিটকে জ্ঞান লাভ করেন। আরও 
অনেক বিষয়ে তিনি পাঠ গ্রহণ করেন । চন্দ্রগর্ভ পন্ডিত হিসেবে খ্যাত হন। উনিশ বছর 
বয়সে তিনি প্রবজ্যা গ্রহণ করেন। তার ভিক্ষু নাম রাখা হয় দীপংকর শ্রীজ্ঞান। অতীশ 
দীপংকর তার উপাধি ছিল। একত্রিশ বছর বয়সে তিনি ভিক্ষু হন। বিদ্যাশিক্ষার জন্য তিনি 
সুবর্ণদ্বীপ গিয়েছিলেন । ৪৩ বছর বয়সে দেশে ফিরে বুদ্ধগয়া পরিদর্শনে যান। 


৬৯ 


বৌদ্ধধর্ম 


: তিব্বতের পথে অতীশ দীপংকর 
উপাচার্য ছিলেন । সেসময় 


চিত্র 
তিনি নালন্দা বিশ্ববিদ্যালয়ে 


পড়ে । তিব্বতের রাজা সে দেশে 


খ্যাতি সবদিকে ছড়িয়ে 
প্রচারের জন্য আমন্ত্রণ জানালেন। তিনি তাতে 


সাড়া দেন। তিব্বতে বৌদ্ধ ধর্মের প্রসারে তার অবদান রয়েছে । সেখানে দ্বিতীয় বুদ্ধ 


ধর্ম 


তিনি ৭৩ বছর বয়সে তিব্বতের 
জনগণ আজও তাকে শ্রদ্ধার সাথে স্মরণ 


নামে খ্যাতি লাভ করেন । তিনি অনেক বইও লিখেন। 


তিববতের 


রাজধানী লাসায় দেহত্যাগ করেন। 


করে। 


৭০ 


বৌদ্ধধর্ম শিক্ষা 
অন্শীলনী 


ক. সঠিক উত্তরে টিক () চিহ্ন দাও : 
১. বুদ্ধের ভিক্ষুশষ্য কারা? 
ক. রাজা বিশ্বিসার ও অশোক খ. চন্ডাল কন্যা ও দাসী 
গ. মহাকাশ্যপ ও আনন্দ ঘ. উপালি ও সুজাতা 
২. আনন্দের পিতার নাম কী ছিল? 


ক.শুদ্ধোধন খ. সুপ্রবুদ্ধ 
গ.অমিতোদন ঘ. ধৌতোদন 
৩. উপালির বাল্যকালের নাম কী ছিল? 
ক. নন্দ খ. পূর্ণ 
গ. রাহুল ঘ. সুপ্রিয় 
৪. পূর্ণা কার বাড়িতে কাজ করতঃ 
ক. শ্রেষ্ঠীর খ. রাজার 
গ. মন্ত্রীর ঘ. ধনীর 
৫. অতীশ দীপহংকরের জনুস্থান কোথায়? 
ক. বজযোগিনী খ. বগুড়া 
গ. কুমিল্লা ঘ. রাজশাহী 


২. বুদ্ধ আনন্দকে কী উপদেশ দিয়েছিলেন? 
৩. উপালি কীভাবে প্রব্রজ্যা গ্রহণ করলেন? 
৪. উপালির গৃহীনাম কী ছিল? 

৫. পূর্ণা বুদ্ধকে কী দান করেছিলেন? 


৭৯ 


বৌদ্ধধর্ম শিক্ষা 

গ. সংক্ষেপে উত্তর দাও : 

১. কোন দুজন একই দিনে জন্ুগ্রহণ করেন? 

২. আনন্দের পিতার নাম কী? 

৩. বুদ্ধের কয়েকজন শিষ্য-প্রশিষ্যের নাম লেখ। 

৪. উপালি কে? 

৫. অতীশ দীপংকর কোন বিশ্ববিদ্যালয়ের উপাচার্য ছিলেন? 
ঘ. শূন্যস্থান পূরণ কর : 


১. বুদ্ধের বাণী আনন্দের _______ উল্লেখযোগ্য । 
২. কপিলাবস্তুর বংশে উপালির 
৩. শিষ্যদের পূর্ণার __ প্রশংসা করলেন। 
৪. চন্দ্রগর্ভ অত্যন্ত | 

-$ সমাপ্ত ৪- 


৭২ 


০১০ শিক্ষাবর্ষের জন্য ৩-বৌ 


£8১.8৯, দ্বিতীয় প্রাথমিক শিক্ষা উন্নয়ন কর্মসূচি ৬ -এর 
শপ) আওতায় সরকার কর্তৃক বিনামূল্যে বিতরণের 


৯ 
- ন 
ঈসা 
তীয় শিক্ষাক্রম ও পাঠ্যপুস্তক বোর্ড, ঢাকা 


